02017R1151 — LV — 27.07.2017 — 001.002

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B KOMISIJAS REGULA (ES) 2017/1151 (2017. gada 1. jūnijs), ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (Dokuments attiecas uz EEZ) (OV L 175, 7.7.2017., 1. lpp)

Grozīta ar:





Labota ar:









▼B

KOMISIJAS REGULA (ES) 2017/1151

(2017. gada 1. jūnijs),

ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008

(Dokuments attiecas uz EEZ)







1. pants

Priekšmets

Ar šo regulu nosaka pasākumus Regulas (EK) Nr. 715/2007 īstenošanai.

2. pants

Definīcijas

Šajā regulā piemēro šādas definīcijas:

1) “transportlīdzekļa tips attiecībā uz emisijām un remonta un tehniskās apkopes informāciju” ir transportlīdzekļu grupa, kas:

a) neatšķiras attiecībā uz kritērijiem, kas veido “interpolācijas saimi”, kā definēts XXI pielikuma 5.6. punktā;

b) ietilpst vienā “CO2 interpolācijas diapazonā”, kā definēts XXI pielikuma 6. apakšpielikuma 1.2.3.2. punktā;

c) neatšķiras attiecībā uz jebkādiem raksturlielumiem, kuriem var būt vērā ņemama ietekme uz izpūtēja emisijām, piemēram, bet ne tikai:

— piesārņojuma kontroles iekārtu tips un secība (piem., trīskomponentu katalītiskais neitralizators, oksidācijas katalītiskais neitralizators, liesa degmaisījuma NOx filtrs, SCR, liesa degmaisījuma NOx katalītiskais neitralizators, cietdaļiņu filtrs vai dažādi minēto iekārtu apvienojumi vienā mezglā),

— atgāzu recirkulācija (ar recirkulāciju vai bez tās, iekšēja/ārēja, ar dzesēšanu vai bez tās, zemspiediena vai augstspiediena);

2) “transportlīdzekļa EK tipa apstiprinājums attiecībā uz emisijām un transportlīdzekļa remonta un tehniskās apkopes informāciju” ir “transportlīdzekļa tipā attiecībā uz emisijām un remonta un tehniskās apkopes informāciju” ietvertu transportlīdzekļu EK tipa apstiprinājums attiecībā uz izpūtēja emisijām, kartera emisijām, iztvaikošanas emisijām, degvielas patēriņu un piekļuvi transportlīdzekļa OBD un transportlīdzekļa remonta un tehniskās apkopes informācijai;

▼M2

3) “odometrs” ir instruments, kas rāda vadītājam transportlīdzekļa kopējo nobraukto attālumu no tā ražošanas dienas;

▼B

4) “iedarbināšanas palīgierīce” ir kvēlsveces, iesmidzināšanas laikiestates izmaiņas un citas ierīces, kas palīdz iedarbināt dzinēju, nebagātinot dzinēja gaisa/degvielas maisījumu;

5) “dzinēja darba tilpums” ir:

a) virzuļdzinējiem – dzinēja nominālais darba tilpums;

b) rotordzinējiem (Vankeļa dzinējiem) – divkāršots nominālais darba tilpums;

6) “periodiski reģenerējama sistēma” ir izplūdes emisiju kontroles ierīce (piem., katalītiskais neitralizators, cietdaļiņu filtrs), kurai pēc mazāk nekā 4 000 km transportlīdzekļa izmantošanas normālos apstākļos nepieciešams periodisks reģenerēšanas process;

7) “piesārņojuma kontroles oriģinālā rezerves iekārta” ir tāda piesārņojuma kontroles iekārta vai piesārņojuma kontroles iekārtu komplekts, kura tips norādīts šīs regulas I pielikuma 4. papildinājumā, bet kuru transportlīdzekļa tipa apstiprinājuma turētājs piedāvā tirgū kā atsevišķas tehniskas vienības;

8) “piesārņojuma kontroles iekārtas tips” ir katalītiskie neitralizatori un cietdaļiņu filtri, kas neatšķiras pēc tādiem būtiskiem raksturlielumiem kā:

a) substrātu skaits, struktūra un materiāls;

b) katra substrāta darbības tips;

c) tilpums, priekšdaļas laukuma un substrāta garuma attiecība;

d) katalītiskā materiāla saturs;

e) katalītiskā materiāla attiecība;

f) šūnu blīvums;

g) izmēri un forma;

h) siltumaizsardzība;

9) “vienas degvielas transportlīdzeklis” ir transportlīdzeklis, kas konstruēts darbināšanai galvenokārt ar viena veida degvielu;

10) “vienas degvielas ar gāzi darbināms transportlīdzeklis” ir vienas degvielas transportlīdzeklis, ko galvenokārt darbina ar LPG, NG/biometānu vai ūdeņradi, bet kam var būt arī benzīna sistēma tikai neparedzētiem gadījumiem vai iedarbināšanai, un benzīna tvertnes ietilpība nav lielāka par 15 litriem;

11) “divu degvielu transportlīdzeklis” ir transportlīdzeklis ar divām atsevišķām degvielas glabāšanas sistēmām, kuru var darbināt gan ar vienu, gan otru degvielu, un kas konstruēts tā, ka vienlaikus to var darbināt tikai ar vienu no degvielām;

12) “divu degvielu ar gāzi darbināms transportlīdzeklis” ir divu degvielu transportlīdzeklis, ko var darbināt ar benzīnu un arī ar LPG vai NG/biometānu, vai ūdeņradi;

13) “maināmas degvielas transportlīdzeklis” ir transportlīdzeklis ar vienu degvielas glabāšanas sistēmu, ko var darbināt ar dažādiem divu vai vairāku degvielu maisījumiem;

14) “ar etanolu darbināms maināmas degvielas transportlīdzeklis” ir maināmas degvielas transportlīdzeklis, ko var darbināt ar benzīnu vai tādu benzīna un etanola maisījumu, kurā etanola saturs nepārsniedz 85 % (E85);

15) “ar biodīzeļegvielu darbināms maināmas degvielas transportlīdzeklis” ir ar maināmu degvielu darbināms transportlīdzeklis, ko var darbināt ar minerāldīzeļdegvielu vai minerāldīzeļdegvielas un biodīzeļdegvielas maisījumu;

16) “hibrīda elektrotransportlīdzeklis” (HEV) ir hibrīda transportlīdzeklis, kurā viens no vilces enerģijas pārveidotājiem ir elektriskā mašīna;

17) “pienācīgi uzturēts un izmantots” attiecībā uz testa transportlīdzekli nozīmē, ka tas atbilst ANO EEK Noteikumu Nr. 83 ( 1 ) 3. pielikuma 2. papildinājumā noteiktajiem kritērijiem, lai to izvēlētos kā testa transportlīdzekli;

18) “emisiju kontroles sistēma”OBD sistēmas kontekstā ir dzinēja elektroniska vadības kontrolierīce un jebkura ar emisijām saistīta sastāvdaļa izplūdes gāzu vai iztvaikošanas sistēmā, kas dod vai saņem informāciju no šīs kontrolierīces;

19) “nepareizas darbības indikators” (MI) ir vizuāls vai skaņas indikators, kas nepārprotami informē transportlīdzekļa vadītāju par jebkura OBD sistēmai pievienotas, ar emisijām saistītas sastāvdaļas vai pašas OBD sistēmas nepareizu darbību;

20) “nepareiza darbība” ir ar emisijām saistītas sastāvdaļas vai sistēmas defekts, kura rezultātā emisijas pārsniedz XI pielikuma 2.3. iedaļā norādītās robežas, vai kad OBD sistēma nespēj izpildīt XI pielikumā noteiktās pārraudzības pamatprasības;

21) “sekundārais gaiss” ir gaiss, ko izplūdes sistēmā ievada ar sūkni vai iesūknēšanas vārstu, vai citiem līdzekļiem, un kas paredzēts atgāzu plūsmā esošo ogļūdeņražu (HC) un CO oksidēšanas veicināšanai;

22) “braukšanas cikls” attiecībā uz transportlīdzekļa OBD sistēmu ir dzinēja iedarbināšana, braukšanas režīms, kurā tiek noteikta nepareiza darbība, ja tāda ir, un dzinēja izslēgšana;

23) “piekļuve informācijai” ir visas transportlīdzekļa OBD un transportlīdzekļa remonta un tehniskās apkopes informācijas pieejamība, kas nepieciešama transportlīdzekļa pārbaudei, diagnostikai, tehniskajai apkopei vai remontam;

24) “nepilnība”OBD sistēmas kontekstā ir situācija, kad ne vairāk kā divām pārraudzītām atsevišķām sastāvdaļām vai sistēmām ir tādi pārejoši vai pastāvīgi darbības raksturlielumi, kas pasliktina šo sastāvdaļu vai sistēmu citādi efektīvo OBD pārraudzību vai kas neatbilst visām citām precīzi noteiktajām OBD prasībām;

25) “nolietota piesārņojuma kontroles rezerves iekārta” ir tāda Regulas (EK) Nr. 715/2007 3. panta 11. punktā definēta piesārņojuma kontroles iekārta, kas ir novecināta vai mākslīgi nolietota tādā mērā, ka tā atbilst ANO EEK Noteikumu Nr. 83 XI pielikuma 1. papildinājuma 1. iedaļas prasībām;

26) “transportlīdzekļa OBD informācija” ir informācija, kas attiecas uz iebūvētu diagnostikas sistēmu jebkurai elektroniskai sistēmai transportlīdzeklī;

27) “reagents” ir tāds ražojums, kas nav degviela, kurš tiek glabāts transportlīdzeklī un ko pēc emisijas kontroles sistēmas pieprasījuma pievada izplūdes gāzu pēcapstrādes sistēmai;

28) “pašmasa” ir tāda transportlīdzekļa, kas aprīkots ar standartaprīkojumu saskaņā ar ražotāja specifikācijām, masa ar vismaz līdz 90 % no tās(-o) ietilpības piepildītu(-ām) tvertni(-ēm), kas ietver vadītāja, degvielas un šķidrumu masu un, kad uzstādīta, virsbūves, kabīnes, sakabes un rezerves riteņa(-u) masu un instrumentu masu, ja tie ietilpst komplektācijā;

29) “dzinēja aizdedzes izlaidums” ir sadegšanas nenotikšana dzirksteļaizdedzes dzinēja cilindrā dzirksteles trūkuma dēļ, degvielas nepareizas dozēšanas dēļ, sliktas kompresijas vai citu iemeslu dēļ;

30) “aukstās iedarbināšanas sistēma vai iekārta” ir sistēma, kas uz laiku bagātina dzinēja gaisa/degvielas maisījumu, tādējādi palīdzot iedarbināt dzinēju;

31) “jaudas noņemšanas darbība vai bloks” ir ar dzinēju darbināms jaudas noņemšanas nodrošinājums, lai darbinātu transportlīdzeklim uzmontētu papildaprīkojumu;

▼M1

32) “maza apjoma ražotājs” ir ražotājs, kas visā pasaulē izgatavo mazāk nekā 10 000 vienību gadā pirms tā gada, kad piešķirts tipa apstiprinājums, un:

a) neietilpst saistītu ražotāju grupā; vai

b) ietilpst saistītu ražotāju grupā, kas visā pasaulē izgatavo mazāk nekā 10 000 vienību gadā pirms tā gada, kad piešķirts tipa apstiprinājums; vai

c) ietilpst saistītu ražotāju grupā, bet kuram ir sava ražotne un savs projektēšanas centrs;

▼M1

32.a) “sava ražotne” ir izgatavošanas vai montāžas rūpnīca, ko izmanto ražotājs jaunu transportlīdzekļu izgatavošanai vai montāžai dotajam ražotājam, ieskaitot attiecīgā gadījumā eksportam paredzētus transportlīdzekļus;

32.b) “savs konstruktoru centrs” ir birojs, kur viss transportlīdzeklis tiek konstruēts un izstrādāts un kurš atrodas ražotāja kontrolē un lietošanā;

32.c) “ultramaza apjoma ražotājs” ir maza apjoma ražotājs, kā definēts 32. punktā, kura ražojumu reģistrāciju skaits Savienībā ir mazāks nekā 1 000 gadā pirms tā gada, kad piešķirts tipa apstiprinājums;

▼M2 —————

▼B

34) “pilnībā elektrisks transportlīdzeklis” (PEV) ir transportlīdzeklis, kas aprīkots ar jaudas piedziņas ķēdi, kurā kā vilces enerģijas pārveidotāji ietilpst tikai elektriskās mašīnas, un vilces enerģijas glabāšanas sistēmu, ko veido vienīgi uzlādējamas elektroenerģijas akumulēšanas sistēmas;

35) “degvielas elements” ir enerģijas pārveidotājs, kas pārveido ķīmisko enerģiju (ieejas enerģija) elektriskajā enerģijā (izejas enerģija) vai otrādi;

36) “ar degvielas elementiem darbināms transportlīdzeklis” (FCV) ir transportlīdzeklis, kurš aprīkots ar tādu jaudas piedziņas ķēdi, kas kā vilces enerģijas pārveidotāju(-us) ietver tikai degvielas elementu(-us) un elektrisko mašīnu(-as);

37) “lietderīgā jauda” ir jauda, kas iegūta testa stendā uz kloķvārpstas vai tās ekvivalenta pie dzinēja vai motora attiecīga apgriezienu skaita ar palīgierīcēm, veicot testu saskaņā ar XX pielikumu (“Elektriskās piedziņas ķēdes lietderīgās jaudas un maksimālās 30 minūšu jaudas mērīšana”) un atmosfēras standartapstākļos;

38) “dzinēja nominālā jauda” (Prated) ir dzinēja maksimālā jauda (kW) saskaņā ar šīs regulas XX pielikuma prasībām;

39) “maksimālā 30 minūšu jauda” ir elektriskās piedziņas ķēdes maksimālā lietderīgā jauda pie līdzsprieguma, kā noteikts ANO EEK Noteikumu Nr. 85 ( 2 ) 5.3.2. punktā;

40) “aukstā iedarbināšana”OBD monitoru veiktspējas ekspluatācijā koeficienta kontekstā ir iedarbināšana, kad dzinēja dzesētāja temperatūra (vai līdzvērtīga temperatūra) ir zemāka par vai vienāda ar 35 °C un ne vairāk kā 7 °C augstāka par apkārtējo temperatūru (ja temperatūras dati ir pieejami);

41) “emisijas reālos braukšanas apstākļos (RDE)” ir transportlīdzekļa emisijas normālos izmantošanas apstākļos;

42) “pārvietojama emisiju mērīšanas sistēma (PEMS)” ir tāda pārvietojama emisiju mērīšanas sistēma, kas atbilst III.A pielikuma 1. papildinājumā noteiktajām prasībām;

43) “bāzes emisijas stratēģija” (“BES”) ir emisijas kontroles stratēģija, kas darbojas visā transportlīdzekļa braukšanas ātrumu un noslodžu diapazonā, ja vien nav aktivizēta papildu emisijas kontroles stratēģija;

44) “papildu emisijas stratēģija” (“AES”) ir emisijas kontroles stratēģija, kas tiek aktivizēta un aizstāj vai modificē BES īpašā nolūkā un reaģējot uz īpašu apkārtējās vides vai ekspluatācijas apstākļu kopumu, un kura darbojas tikai tik ilgi, cik ilgi pastāv šādi apstākļi;

45) “degvielas glabāšanas sistēma” ir ierīces degvielas glabāšanai, un to veido degvielas tvertne, degvielas uzpildes atvere, uzpildes atveres vāciņš un degvielas sūknis;

46) “caurlaidības koeficients (PF)” ir ogļūdeņražu emisijas, kas atspoguļo degvielas glabāšanas sistēmas caurlaidīgumu;

▼M2

47) “vienslāņa tvertne” ir degvielas tvertne, kas veidota no materiāla viena slāņa, izņemot metāla tvertnes, taču ietverot fluorētus/sulfonētus materiālus;

48) “daudzslāņu tvertne” ir degvielas tvertne, kas veidota no vismaz diviem dažādu materiālu slāņiem, no kuriem viens ir ogļūdeņražu aizsargmateriāls;

▼M2

49) “inerces kategorija” ir transportlīdzekļa testa masas kategorija, kas atbilst ekvivalentai inercei, kas noteikta ANO EEK Noteikumu Nr. 83 4.a pielikuma A4.a/3. tabulā, ja testa masa ir noteikta vienāda ar standarta masu.

▼B

3. pants

Prasības attiecībā uz tipa apstiprinājumu

1. Lai saņemtu EK tipa apstiprinājumu attiecībā uz emisijām un transportlīdzekļa remonta un tehniskās apkopes informāciju, ražotājs pierāda, ka transportlīdzekļi atbilst šīs regulas prasībām, tos testējot atbilstoši testēšanas procedūrām, kas noteiktas IIIA līdz VIII, XI, XIV, XVI, XX un XXI pielikumā. Ražotājs nodrošina arī etalondegvielu atbilstību IX pielikumā noteiktajām specifikācijām.

2. Transportlīdzekļiem veic testus, kas norādīti I pielikuma I.2.4. attēlā.

3. Kā alternatīvu II, V līdz VIII, XI, XVI un XXI pielikumā minētajām prasībām maza apjoma ražotāji drīkst pieprasīt piešķirt EK tipa apstiprinājumu transportlīdzekļa tipam, kuru trešās valsts iestāde ir apstiprinājusi, pamatojoties uz I pielikuma 2.1. iedaļā uzskaitītajiem tiesību aktiem.

Lai saskaņā ar šo punktu saņemtu EK tipa apstiprinājumu attiecībā uz emisijām un transportlīdzekļa remonta un tehniskās apkopes informāciju, ir nepieciešams veikt IV pielikumā noteiktos emisiju testus, lai noskaidrotu transportlīdzekļa derīgumu ekspluatācijai, XXI pielikumā noteiktos degvielas patēriņa un CO2 emisiju testus, un jābūt ievērotām XIV pielikumā noteiktajām prasībām attiecībā uz piekļuvi transportlīdzekļa OBD un transportlīdzekļa remonta un tehniskās apkopes informācijai.

Apstiprinātāja iestāde informē Komisiju par apstākļiem, kādos saskaņā ar šo punktu piešķirts katrs tipa apstiprinājums.

4. Īpašas prasības attiecībā uz degvielas tvertņu atverēm un elektronisko sistēmu drošumu ir noteiktas I pielikuma 2.2. un 2.3. iedaļā.

5. Ražotājs veic tehniskus pasākumus, lai saskaņā ar šo regulu nodrošinātu izplūdes un iztvaikošanas emisiju efektīvu ierobežošanu visā transportlīdzekļa parastajā kalpošanas laikā un normālos ekspluatācijas apstākļos.

Šajos pasākumos jāietilpst tādiem pasākumiem, kas nodrošina emisiju kontroles sistēmās izmantoto šļūteņu, savienotāju un savienojumu konstrukciju drošums ir tāds, kas atbilst sākotnējam konstruktīvajam nolūkam.

6. Ražotājs nodrošina emisiju testu rezultātu atbilstību piemērojamajai robežvērtībai šajā regula noteiktajos testēšanas apstākļos.

7. Attiecībā uz XXI pielikumā noteikto 1. tipa testu, transportlīdzekļus, ko darbina ar sašķidrināto naftas gāzi vai dabasgāzi/biometānu, testē, izmantojot 1. tipa testu, lai testētu sašķidrinātās naftas gāzes vai dabasgāzes/biometāna sastāva variācijas, kā noteikts XII pielikumā. Transportlīdzekļus, ko darbina vai nu ar benzīnu, vai ar sašķidrināto naftas gāzi vai dabasgāzi/biometānu, testē, izmantojot abas degvielas, sašķidrinātās naftas gāzes vai dabasgāzes/biometāna testus veicot, lai noskaidrotu sašķidrinātās naftas gāzes vai dabasgāzes/biometāna sastāva variācijas, kā noteikts XII pielikumā.

Neraugoties uz iepriekšējā apakšpunktā noteiktajām prasībām, transportlīdzekļus, kurus var darbināt gan ar benzīnu, gan ar gāzveida degvielu, bet kuriem benzīna sistēma ir uzstādīta tikai avārijas vajadzībām vai tikai dzinēja iedarbināšanai un kuru degvielas tvertņu ietilpība ir ne vairāk kā 15 litri benzīna, 1. tipa testa vajadzībām uzskata par transportlīdzekļiem, kas var darboties tikai ar gāzveida degvielu.

8. 2. tipa testā, kas noteikts IV pielikuma 1. papildinājumā, pie normāliem dzinēja tukšgaitas apgriezieniem maksimālais pieļaujamais oglekļa monoksīda saturs atgāzēs ir tāds, kādu to deklarējis transportlīdzekļa ražotājs. Tomēr maksimālais oglekļa monoksīda saturs nepārsniedz 0,3 % no tilpuma.

Pie augstiem tukšgaitas apgriezieniem atgāzu oglekļa monoksīda saturs nepārsniedz 0,2 % no tilpuma, ja dzinēja apgriezienu skaits ir vismaz 2 000 min-1 un lambda ir 1 ± 0,03 vai saskaņā ar ražotāja specifikācijām.

9. Ražotājs nodrošina, ka, veicot V pielikumā noteikto 3. tipa testu, dzinēja ventilācijas sistēma nepieļauj kartera gāzu izplūšanu atmosfērā.

10. Ar dīzeļdegvielu darbināmiem transportlīdzekļiem nepiemēro 6. tipa testu, kad emisijas mēra zemā temperatūrā, kā noteikts VIII pielikumā.

Tomēr, iesniedzot pieteikumu tipa apstiprinājuma saņemšanai, ražotājs sniedz apstiprinātājai iestādei informāciju, kas apstiprina, ka NOx pēcapstrādes iekārta 400 sekunžu laikā pēc aukstās iedarbināšanas pie –7 °C, kā aprakstīts 6. tipa testā, sasniedz pietiekami augstu temperatūru efektīvai darbībai.

Turklāt ražotājs sniedz apstiprinātājai iestādei informāciju par atgāzu recirkulācijas sistēmas (EGR) darbības stratēģiju, ieskaitot par tās darbību zemās temperatūrās.

Šajā informācijā iekļauj arī aprakstu par ietekmi uz emisijām.

Apstiprinātāja iestāde nepiešķir tipa apstiprinājumu, ja sniegtā informācija nav pietiekama, lai uzskatāmi pierādītu, ka pēcapstrādes iekārta norādītajā laikposmā faktiski sasniedz pietiekami augstu temperatūru efektīvai darbībai.

Pēc Komisijas pieprasījuma apstiprinātāja iestāde sniedz informāciju par NOx pēcapstrādes iekārtu un EGR sistēmas veiktspēju zemās temperatūrās.

11. Ražotājs nodrošina, ka visā tā transportlīdzekļa parastajā kalpošanas laikā, kura tips ir apstiprināts atbilstīgi Regulai (EK) Nr. 715/2007, tā emisijas, kas noteiktas saskaņā ar III.A pielikumā noteiktajām prasībām un pārbaudītas RDE testā, kurš veikts atbilstīgi minētajam pielikumam, nepārsniedz minētajā pielikumā noteiktās vērtības.

Tipa apstiprinājumu saskaņā ar Regulu (EK) Nr. 715/2007 drīkst izsniegt tikai tad, ja attiecīgais transportlīdzeklis pārstāv apstiprinātu PEMS testa saimi saskaņā ar III.A pielikuma 7. papildinājumu.

▼M1

Prasības, kas noteiktas IIIA pielikumā, neattiecas uz emisiju tipa apstiprinājumiem, kas piešķirti ultramaza apjoma ražotājiem saskaņā ar Regulu (EK) Nr. 715/2007.

▼B

4. pants

Prasības attiecībā uz OBD sistēmas tipa apstiprinājumu

1. Ražotājs nodrošina, ka visi transportlīdzekļi ir aprīkoti ar OBD.

2. OBD sistēma ir projektēta, konstruēta un uzstādīta transportlīdzeklī tā, lai tā varētu noteikt pasliktināšanos vai nepareizu darbību tipus visā transportlīdzekļa kalpošanas laikā.

3. OBD sistēma atbilst šīs regulas prasībām normālos ekspluatācijas apstākļos.

4. Testējot OBD ar defektīvu sastāvdaļu saskaņā ar XI pielikuma 1. papildinājumu, ieslēdzas OBD sistēmas nepareizas darbības indikators.

OBD sistēmas nepareizas darbības indikators var ieslēgties šā testa laikā arī tad, ja emisiju līmeņi ir zemāki par OBD robežvērtībām, kas norādītas XI pielikuma 2.3. iedaļā.

5. Ražotājs nodrošina, ka visos saprātīgi paredzamos braukšanas apstākļos OBD sistēma atbilst prasībām par veiktspēju ekspluatācijā, kā noteikts šīs regulas XI pielikuma 1. papildinājuma 3. iedaļā.

6. Datus par veiktspēju ekspluatācijā, kurus transportlīdzekļa OBD sistēmai jāglabā un jāziņo atbilstīgi ANO EEK Noteikumu Nr. 83 XI pielikuma 1. papildinājuma 7.6. iedaļai, ražotājs nešifrētā veidā dara pieejamus valstu iestādēm un neatkarīgiem uzņēmumiem.

5. pants

Pieteikums EK tipa apstiprinājuma saņemšanai transportlīdzeklim attiecībā uz emisijām un piekļuvi transportlīdzekļa remonta un tehniskās apkopes informācijai

1. Ražotājs iesniedz apstiprinātājai iestādei pieteikumu transportlīdzekļa EK tipa apstiprinājuma saņemšanai attiecībā uz emisijām un piekļuvi transportlīdzekļa remonta un tehniskās apkopes informācijai.

2. Pieteikumu, kas minēts 1. punktā, sagatavo saskaņā ar I pielikuma 3. papildinājumā sniegto informācijas dokumenta paraugu.

3. Turklāt ražotājs sniedz šādu informāciju:

a) par transportlīdzekļiem, kas aprīkoti ar dzirksteļaizdedzes dzinējiem, ražotājs iesniedz deklarāciju par minimālo procentuālo aizdedzes izlaidumu skaitu no kopējā aizdedzes momentu skaita, kā rezultātā vai nu emisijas pārsniegtu XI pielikuma 2.3. iedaļā norādītās robežvērtības, ja minētais procentuālais aizdedzes izlaidumu skaits būtu radies kopš 1. tipa testa sākuma, kas izraudzīts pierādīšanas vajadzībām saskaņā ar šīs regulas XI pielikumu, vai arī varētu radīt viena vai vairāku izplūdes katalizatoru pārkaršanu, pēc tam radot neatgriezenisku bojājumu;

b) sīku rakstisku informāciju, pilnībā aprakstot OBD darbības raksturlielumus, tostarp iekļaujot visu to attiecīgo transportlīdzekļa emisijas kontroles sistēmas daļu uzskaitījumu, kuras uzrauga OBD sistēma;

c) OBD sistēmas izmantotā nepareizas darbības indikatora aprakstu, kas transportlīdzekļa vadītājam signalizē par kļūmes esamību;

d) ražotāja deklarācija par to, ka OBD sistēma atbilst XI pielikuma 1. papildinājuma 3. iedaļas noteikumiem par veiktspēju ekspluatācijā visos saprātīgi paredzamos braukšanas apstākļos;

e) plānu, kurā aprakstīti detalizēti tehniskie kritēriji un pamatojums katra rādītāja skaitītāju un saucēja palielināšanai, kuriem jāatbilst ANO EEK Noteikumu Nr. 83. XI pielikuma 1. papildinājuma 7.2. un 7.3. punkta prasībām, kā arī skaitītāju, saucēju un kopsaucēja atspējošanai ANO EEK Noteikumu Nr. 83 XI pielikuma 1. papildinājuma 7.7. punktā minētajos apstākļos;

f) to pasākumu aprakstu, kas veikti, lai nepieļautu nesankcionētas manipulācijas ar emisiju kontroles datoru un odometru un to modificēšanu, tostarp attiecībā uz nobraukuma reģistrēšanu XI un XVI pielikuma prasību izpildei;

g) attiecīgā gadījumā – detalizētu informāciju par transportlīdzekļu saimi, kā minēts ANO EEK Noteikumu Nr. 83 11. pielikuma 2. papildinājumā;

h) attiecīgos gadījumos – citu tipa apstiprinājumu kopijas, kuros ir dati, kas ļauj paplašināt apstiprinājumus un noteikt nolietošanās koeficientus.

4. 3. punkta d) apakšpunkta vajadzībām ražotājs izmanto paraugu ražotāja sertifikātam par OBD atbilstību veiktspējas ekspluatācijā prasībām, kā noteikts I pielikuma 7. papildinājumā.

5. 3. punkta e) apakšpunkta vajadzībām apstiprinātāja iestāde, kas piešķir apstiprinājumu, pēc pieprasījuma dara minētajā apakšpunktā ietverto informāciju pieejamu apstiprinātājām iestādēm vai Komisijai.

6. 3. punkta d) un e) apakšpunkta vajadzībām apstiprinātājas iestādes neapstiprina transportlīdzekli, ja ražotāja sniegtā informācija ir neatbilstoša XI pielikuma 1. papildinājuma 3. iedaļā noteikto prasību izpildei.

Visos saprātīgi paredzamos braukšanas apstākļos piemēro ANO EEK Noteikumu Nr. 83 XI pielikuma 1. papildinājuma 7.2., 7.3. un 7.7. punktu.

Lai novērtētu minētajos punktos noteikto prasību izpildi, apstiprinātājas iestādes ņem vērā tehnoloģiju attīstības stāvokli.

7. 3. punkta f) apakšpunkta vajadzībām pasākumi, kas veikti, lai nepieļautu nesankcionētas manipulācijas ar emisiju kontroles datoru vai tā modificēšanu, ietver iespēju veikt atjaunināšanu, izmantojot ražotāja apstiprinātu programmu vai kalibrēšanu.

8. Attiecībā uz I pielikuma I.2.4. attēlā norādītajiem testiem ražotājs nodod par tipa apstiprinājuma testiem atbildīgajam tehniskajam dienestam transportlīdzekli, kas ir reprezentatīvs attiecībā uz apstiprināmo tipu.

9. Pieteikums tipa apstiprinājuma saņemšanai vienas degvielas, divu degvielu un maināmas degvielas transportlīdzekļiem atbilst I pielikuma 1.1. un 1.2. iedaļā izklāstītajām papildprasībām.

10. Sistēmas, sastāvdaļas vai atsevišķas tehniskās vienības konstrukcijas izmaiņas, kas veiktas pēc tipa apstiprināšanas, automātiski neanulē tipa apstiprinājumu, ja vien sākotnējās īpašības vai tehniskie parametri netiek mainīti tādā veidā, ka tiek ietekmēta dzinēja vai piesārņojuma kontroles sistēmas funkcionalitāte.

▼M1

11. Lai apstiprinātājas iestādes varētu novērtēt AES lietojuma pareizību, ņemot vērā pārveidošanas ierīču lietošanas aizliegumu, ko satur Regulas (EK) Nr. 715/2007 5. panta 2. punkts, ražotājs iesniedz arī paplašinātu dokumentācijas paketi, kā noteikts šīs regulas I pielikuma 3.a papildinājumā.

Paplašinātā dokumentācijas pakete, kas minēta 11. punktā, ir konfidenciāla. Tipa apstiprināšanas iestāde identificē un datē paketi, kad tā pārskatīta un apstiprināta, un šī iestāde to glabā vismaz desmit gadus pēc apstiprinājuma piešķiršanas. Paplašināto dokumentācijas paketi nosūta Komisijai pēc pieprasījuma.

▼M1 —————

▼B

6. pants

Administratīvie noteikumi par transportlīdzekļa EK tipa apstiprinājumu attiecībā uz emisijām un piekļuvi transportlīdzekļa remonta un tehniskās apkopes informācijai

1. Ja izpildītas visas attiecīgās prasības, apstiprinātāja iestāde piešķir EK tipa apstiprinājumu un izsniedz tipa apstiprinājuma numuru saskaņā ar Direktīvas 2007/46/EK VII pielikumā noteikto numurēšanas sistēmu.

Neskarot Direktīvas 2007/46/EK VII pielikuma noteikumus, tipa apstiprinājuma numura 3. iedaļu veido atbilstoši šīs regulas I pielikuma 6. papildinājumam.

Apstiprinātāja iestāde nepiešķir tādu pašu numuru citam transportlīdzekļa tipam.

2. Atkāpjoties no 1. punkta, pēc ražotāja pieprasījuma transportlīdzekli ar OBD sistēmu drīkst pieņemt tipa apstiprinājumam attiecībā uz emisijām un transportlīdzekļa remonta un tehniskās apkopes informāciju, pat ja sistēmā ir viena vai vairākas nepilnības, kuras ir tādas, ka pilnībā netiek izpildītas XI pielikuma prasības, ja vien tiek izpildīti minētā pielikuma 3. iedaļā noteiktie īpašie administratīvie noteikumi.

Apstiprinātāja iestāde paziņo visām apstiprinātājām iestādēm citās dalībvalstīs par lēmumu piešķirt šādu tipa apstiprinājumu saskaņā ar Direktīvas 2007/46/EK 8. pantā noteiktajām prasībām.

3. Piešķirot EK tipa apstiprinājumu saskaņā ar 1. punktu, apstiprinātāja iestāde izdod EK tipa apstiprinājuma sertifikātu, izmantojot I pielikuma 4. papildinājumā doto paraugu.

7. pants

Tipa apstiprinājuma grozījumi

Saskaņā ar Regulu (EK) Nr. 715/2007 piešķirta tipa apstiprinājuma grozījumiem piemēro piemēro Direktīvas 2007/46/EK 13., 14. un 16. pantu.

Pēc ražotāja pieprasījuma I pielikuma 3. iedaļas noteikumus bez nepieciešamības veikt papildu testus piemēro tikai tā paša tipa transportlīdzekļiem.

8. pants

Ražošanas atbilstība

1. Pasākumus ražošanas atbilstības nodrošināšanai veic saskaņā ar Direktīvas 2007/46/EK 12. panta noteikumiem.

Turklāt piemēro šīs regulas I pielikuma 4. iedaļas noteikumus un attiecīgo statistikas metodi, kas noteikta šā pielikuma 1. un 2. papildinājumā.

2. Ražošanas atbilstību pārbauda, pamatojoties uz aprakstu tipa apstiprinājuma sertifikātā, kā noteikts šīs regulas I pielikuma 4. papildinājumā.

9. pants

Atbilstība ekspluatācijā

1. Pasākumus, ar kuriem nodrošina tādu transportlīdzekļu atbilstību ekspluatācijā, kuru tips apstiprināts saskaņā ar šo regulu, veic atbilstīgi Direktīvas 2007/46/EK X pielikumam un šīs regulas II pielikumam.

2. Atbilstības ekspluatācijā pasākumi ir piemēroti, lai apstiprinātu piesārņojuma kontroles iekārtu funkcionalitāti transportlīdzekļu parastajā kalpošanas laikā normālos ekspluatācijas apstākļos, kā noteikts šīs regulas II pielikumā.

3. Atbilstības ekspluatācijā pasākumus pārbauda laikposmam līdz 5 gadiem vai līdz 100 000 km nobraukumam atkarībā no tā, kurš no šiem lielumiem tiek sasniegts agrāk.

4. Ražotājam nav pienākuma veikt revīziju par atbilstību ekspluatācijā, ja pārdoto transportlīdzekļu skaits ir tāds, ka nav iespējams iegūt pietiekami daudz testa paraugu. Tāpēc revīzija nav nepieciešama, ja transportlīdzekļa tipa gada pārdošanas apjoms visā Savienībā ir mazāks par 5 000 .

Tomēr šādu nelielu sēriju transportlīdzekļu ražotājs iesniedz apstiprinātājai iestādei ziņojumu par garantiju un remonta pieprasījumiem un OBD kļūmēm, kas saistīti ar emisijām, kā noteikts ANO EEK Noteikumu Nr. 83 9.2.3. punktā. Turklāt tipa apstiprinātāja iestāde var pieprasīt testēt šāda tipa transportlīdzekļus atbilstīgi ANO EEK Noteikumu Nr. 83 3. papildinājumam.

5. Ja attiecībā uz transportlīdzekļiem, kuru tips apstiprināts saskaņā ar šo regulu, apstiprinātāja iestāde nav apmierināta ar testu rezultātiem, kuri veikti saskaņā ar ANO EEK Regulas Nr. 83 4. papildinājumā noteiktajiem kritērijiem, Direktīvas 2007/46/EK 30. panta 1. punktā un X pielikumā minētos korektīvos pasākumus saskaņā ar ANO EEK Noteikumu Nr. 83 3. papildinājuma 6. iedaļu attiecina uz visiem ekspluatācijā esošiem tā paša tipa transportlīdzekļiem, kuriem, visticamāk, ir tas pats defekts.

Ražotāja iesniegto korektīvo pasākumu plānu saskaņā ar ANO EEK Noteikumu Nr. 83 3. papildinājuma 6.1. iedaļu apstiprina apstiprinātāja iestāde. Ražotājs ir atbildīgs par apstiprinātā korektīvā plāna izpildi.

Apstiprinātāja iestāde savu lēmumu 30 dienu laikā paziņo visām dalībvalstīm. Dalībvalstis var pieprasīt, lai tas pats korektīvo pasākumu plāns tiktu piemērots visiem tā paša tipa transportlīdzekļiem, kas reģistrēti šo valstu teritorijā.

6. Ja apstiprinātāja iestāde ir konstatējusi, ka transportlīdzekļa tips neatbilst piemērojamajām prasībām, kas noteiktas ANO EEK Noteikumu Nr. 83 3. papildinājumā, tā nekavējoties saskaņā ar Direktīvas 2007/46/EK 30. panta 3. punkta prasībām informē dalībvalsti, kas ir piešķīrusi sākotnējo tipa apstiprinājumu.

Pēc minētā paziņojuma saņemšanas un, ievērojot Direktīvas 2007/46/EK 30. panta 6. punkta noteikumus, apstiprinātāja iestāde, kas piešķīrusi oriģinālo tipa apstiprinājumu, informē ražotāju par to, ka šis transportlīdzekļa tips neatbilst šo noteikumu prasībām un ka no ražotāja tiek gaidīta konkrētu pasākumu īstenošana. Ražotājs divu mēnešu laikā pēc šā paziņojuma saņemšanas minētajai iestādei iesniedz defektu novēršanas pasākumu plānu, kura būtībai būtu jāatbilst ANO EEK Noteikumu Nr. 83 3. papildinājuma 6.1.–6.8. iedaļā noteiktajām prasībām. Apstiprinātāja iestāde, kas piešķīrusi oriģinālo tipa apstiprinājumu, divu mēnešu laikā apspriežas ar ražotāju, lai panāktu vienošanos par pasākumu plānu un tā izpildi. Ja apstiprinātāja iestāde, kas piešķīrusi oriģinālo tipa apstiprinājumu, konstatē, ka vienošanos nav iespējams panākt, uzsāk procedūru saskaņā ar Direktīvas 2007/46/EK 30. panta 3. un 4. punktu.

10. pants

Piesārņojuma kontroles iekārtas

1. Ražotājs nodrošina, lai piesārņojuma kontroles rezerves iekārtām, kuras paredzētas uzstādīšanai EK tipa apstiprinātos transportlīdzekļos, uz kuriem attiecas Regulas (EK) Nr. 715/2007 darbības joma, būtu EK tipa apstiprinājums kā atsevišķām tehniskām vienībām Direktīvas 2007/46/EK 10. panta 2. punkta nozīmē saskaņā ar šīs regulas 12. un 13. pantu un XIII pielikumu.

Šajā regulā katalītiskos neitralizatorus un cietdaļiņu filtrus uzskata par piesārņojuma kontroles iekārtām.

Attiecīgās prasības uzskata par izpildītām, ja ir ievēroti visi šādi nosacījumi:

a) ir izpildītas 13. panta prasības;

b) piesārņojuma kontroles rezerves iekārtas ir apstiprinātas saskaņā ar ANO EEK Noteikumiem Nr. 103 ( 3 ).

Trešajā daļā minētajā gadījumā piemēro arī 14. pantu.

2. Piesārņojuma kontroles oriģinālajām rezerves iekārtām, kuras atbilst I pielikuma 4. papildinājuma papildpielikuma 2.3. punktā minētajam tipam un kuras paredzēts uzstādīt transportlīdzeklī, uz kuru attiecas atbilstīgais tipa apstiprinājuma dokuments, nav obligāti jāatbilst XIII pielikumam, ja vien tās atbilst minētā pielikuma 2.1. un 2.2. punkta prasībām.

3. Ražotājs nodrošina, ka piesārņojuma kontroles oriģinālajai iekārtai ir identifikācijas marķējumi.

4. Identifikācijas marķējumā, kas minēts 3. punktā, ir ietverts:

a) transportlīdzekļa vai dzinēja ražotāja nosaukums vai preču zīme;

b) oriģinālās piesārņojuma kontroles iekārtas marka un daļas identifikācijas numurs, kā reģistrēts I pielikuma 3. papildinājuma 3.2.12.2. punktā minētajā informācijā.

11. pants

Pieteikums EK tipa apstiprinājuma saņemšanai piesārņojuma kontroles rezerves iekārtai kā atsevišķai tehniskai vienībai

1. Ražotājs iesniedz apstiprinātājai iestādei pieteikumu EK tipa apstiprinājuma saņemšanai piesārņojuma kontroles rezerves iekārtai kā atsevišķai tehniskai vienībai.

Pieteikumu sagatavo saskaņā ar XIII pielikuma 1. papildinājumā noteikto informācijas dokumenta paraugu.

2. Papildus 1. punktā noteiktajām prasībām ražotājs nodod tehniskajam dienestam, kas atbild par tipa apstiprinājuma testu, visu turpmāk uzskaitīto:

a) transportlīdzekli vai transportlīdzekļus, kuriem tipa apstiprinājums piešķirts saskaņā ar šo regulu un kurš(-i) aprīkoti ar jaunu oriģinālo piesārņojuma kontroles iekārtu;

b) vienu piesārņojuma kontroles rezerves iekārtas tipa paraugu;

c) piesārņojuma kontroles rezerves iekārtas tipa papildparaugu gadījumā, ja piesārņojuma kontroles rezerves iekārtu paredzēts uzstādīt transportlīdzeklim, kas aprīkots ar OBD sistēmu.

3. Šā panta 2. punkta a) apakšpunkta vajadzībām pieteikuma iesniedzējs testa transportlīdzekļus izraugās, par to vienojoties ar tehnisko dienestu.

Testa transportlīdzekļi atbilst ANO EEK Noteikumu Nr. 83. 4.a pielikuma 3.2. iedaļā noteiktajām prasībām.

Testa transportlīdzekļi atbilst visām šādām prasībām:

a) to emisijas kontroles sistēmām nav defektu;

b) ikvienu pārmērīgi nolietojušos vai nepareizi darbojošos ar emisijām saistītu oriģinālo detaļu salabo vai nomaina;

c) pirms emisiju testa transportlīdzekļi ir pienācīgi noregulēti un iestatīti atbilstīgi ražotāja specifikācijai.

4. Šā panta 2. punkta b) un c) apakšpunktu vajadzībām paraugs ir skaidri un neizdzēšami marķēts ar pieteikuma iesniedzēja preču zīmi vai marķējumu un komercnosaukumu.

5. Šā panta 2. punkta c) apakšpunkta vajadzībām paraugam jābūt nolietotam, kā noteikts 2. panta 25. punktā.

12. pants

Administratīvie noteikumi piesārņojuma kontroles rezerves iekārtas kā atsevišķas tehniskas vienības EK tipa apstiprinājumam

1. Ja ir izpildītas visas attiecīgās prasības, tipa apstiprinātāja iestāde piešķir EK tipa apstiprinājumu piesārņojuma kontroles rezerves iekārtai kā atsevišķai tehniskai vienībai un izsniedz tipa apstiprinājuma numuru saskaņā ar Direktīvas 2007/46/EK VII pielikumā noteikto numurēšanas sistēmu.

Apstiprinātāja iestāde nepiešķir tādu pašu numuru citam piesārņojuma kontroles rezerves iekārtas tipam.

Viens un tas pats tipa apstiprinājuma numurs var ietvert šādas piesārņojuma kontroles rezerves iekārtas tipa izmantošanu vairākos atšķirīgos transportlīdzekļu tipos.

2. Šā panta 1. punkta vajadzībām apstiprinātāja iestāde izsniedz EK tipa apstiprinājuma sertifikātu, kas sagatavots saskaņā ar XIII pielikuma 2. papildinājumā sniegto paraugu.

3. Ja tipa apstiprinājuma pieprasītājs var apstiprinātājai iestādei vai tehniskajam dienestam pierādīt, ka piesārņojuma kontroles rezerves iekārtas tips ir I pielikuma 4. papildinājuma papildpielikuma 2.3. iedaļā norādītais, tipa apstiprinājuma piešķiršana nav atkarīga no verifikācijas par atbilstību XIII pielikuma 4. iedaļā izklāstītajām prasībām.

13. pants

Piekļuve transportlīdzekļa OBD un transportlīdzekļa remonta un tehniskās apkopes informācijai

1. Saskaņā ar Regulas (EK) Nr. 715/2007 6. un 7. pantu un šīs regulas XIV pielikumu ražotāji ievieš vajadzīgos pasākumus un procedūras, lai nodrošinātu, ka transportlīdzekļa OBD un transportlīdzekļa remonta un tehniskās apkopes informācija ir viegli pieejama.

2. Apstiprinātājas iestādes piešķir tipa apstiprinājumu tikai pēc tam, kad ražotājs ir iesniedzis tām sertifikātu par piekļuvi transportlīdzekļa OBD un transportlīdzekļa remonta un tehniskās apkopes informācijai.

3. Sertifikāts par piekļuvi transportlīdzekļa OBD un transportlīdzekļa remonta un tehniskās apkopes informācijai kalpo kā pierādījums atbilstībai Regulas (EK) Nr. 715/2007 6. panta 7. punktam.

4. Sertifikātu par piekļuvi transportlīdzekļa OBD un transportlīdzekļa remonta un tehniskās apkopes informācijai sagatavo saskaņā ar XIV pielikuma 1. papildinājumā sniegto paraugu.

5. Ja transportlīdzekļa OBD un transportlīdzekļa remonta un tehniskās apkopes informācija tipa apstiprinājuma pieteikuma iesniegšanas laikā nav pieejama vai neatbilst Regulas (EK) Nr. 715/2007 6. un 7. pantam un šīs regulas XIV pielikumam, ražotājs sniedz minēto informāciju sešu mēnešu laikā no tipa apstiprināšanas dienas.

6. Pienākums sniegt informāciju 5. punktā norādītajā period ir spēkā tikai tad, ja pēc tipa apstiprinājuma saņemšanas transportlīdzekli laiž tirgū.

Ja transportlīdzekli laiž tirgū vairāk nekā sešus mēnešus pēc tipa apstiprināšanas dienas, informāciju sniedz tajā dienā, kad transportlīdzekli laiž tirgū.

7. Apstiprinātāja iestāde var pieņemt, ka ražotājs ir ieviesis apmierinošus pasākumus un procedūras attiecībā uz piekļuvi transportlīdzekļa OBD un transportlīdzekļa remonta un tehniskās apkopes informācijai, pamatojoties uz aizpildītu sertifikātu par piekļuvi transportlīdzekļa OBD un transportlīdzekļa remonta un tehniskās apkopes informācijai, ja nav saņemtas sūdzības un ja ražotājs nodrošina šo informāciju 5. punktā noteiktajā termiņā.

8. Papildus XI pielikuma 4. iedaļā norādītajām prasībām par piekļuvi OBD informācijai ražotājs ieinteresētajām personām dara pieejamu šādu informāciju:

a) attiecīgu informāciju, kas ļauj izstrādāt rezerves sastāvdaļas, kuras ir ļoti svarīgas OBD sistēmas pareizai darbībai;

b) informāciju, kas ļauj izstrādāt vispārējus diagnostikas instrumentus.

Šā punkta a) apakšpunkta vajadzībām rezerves sastāvdaļu izstrādi nedrīkst ierobežot šādi faktori: atbilstīgas informācijas nepieejamība; tehniskās prasības par nepareizas darbības norādīšanas stratēģijām, ja ir pārsniegtas OBD robežvērtības vai ja OBD sistēma nespēj izpildīt šajā regulā noteiktās OBD pārraudzības pamatprasības; īpašas OBD informācijas apstrādes modifikācijas, lai atsevišķi pārraudzītu transportlīdzekļa darbināšanu ar benzīnu vai ar gāzi; tādi ar gāzi darbināmu transportlīdzekļu tipa apstiprinājums, kuriem ir ierobežots skaits nelielu nepilnību.

Šā punkta b) apakšpunkta vajadzībām, ja ražotājs izmanto diagnostikas un testa instrumentus saskaņā ar ISO 22900 “Transportlīdzekļa diagnostikas pieslēgvieta” (MVCI) un ISO 22901 “Diagnostikas datu atklātā apmaiņa” (ODX) savos franšīzes tīklos, ODX datnes ir pieejamas neatkarīgiem uzņēmumiem, izmantojot ražotāja tīmekļa vietni.

9. Forums par piekļuvi transportlīdzekļu informācijai (forums).

Forums vērtē, vai piekļuve informācijai ietekmē progresu transportlīdzekļu zādzību skaita samazināšanā, un sagatavo ieteikumus par to, kā uzlabot prasības par piekļuvi informācijai. Forums jo īpaši konsultē Komisiju par tāda neatkarīgu uzņēmumu apstiprināšanas un pilnvarošanas procesa ieviešanu, ko veic akreditētas iestādes, lai nodrošinātu piekļuvi informācijai par transportlīdzekļa drošību.

Komisija var pieņemt lēmumu noteikt, ka attiecīgās diskusijas un konstatējumi ir konfidenciāli.

14. pants

Pienākumu izpilde attiecībā uz piekļuvi transportlīdzekļa OBD un transportlīdzekļa remonta un tehniskās apkopes informācijai

1. Apstiprinātāja iestāde vai nu pēc savas iniciatīvas, vai, pamatojoties uz sūdzību vai tehniskā dienesta novērtējumu, drīkst jebkurā laikā pārbaudīt, vai ražotājs ievēro Regulas (EK) Nr. 715/2007 un šīs regulas noteikumus un sertifikāta par piekļuvi transportlīdzekļa OBD un transportlīdzekļa remonta un tehniskās apkopes informācijai noteikumus.

2. Ja apstiprinātāja iestāde konstatē, ka ražotājs nav izpildījis pienākumu attiecībā uz piekļuvi transportlīdzekļa OBD un transportlīdzekļa remonta un tehniskās apkopes informācijai, apstiprinātāja iestāde, kura piešķīrusi attiecīgo tipa apstiprinājumu, veic atbilstīgus pasākumus šādas situācijas novēršanai.

3. Šā panta 2. punktā minētie pasākumi var ietvert tipa apstiprinājuma atsaukšanu vai apturēšanu, soda naudas vai citus pasākumus, ko pieņem saskaņā ar Regulas (EK) Nr. 715/2007 13. pantu.

4. Ja neatkarīgs uzņēmums vai nozares apvienība, kas pārstāv neatkarīgus uzņēmumus, iesniedz apstiprinātājai iestādei sūdzību, apstiprinātāja iestāde veic revīziju, lai verificētu, vai ražotājs pilda pienākumus attiecībā uz piekļuvi transportlīdzekļa OBD un transportlīdzekļa remonta un tehniskās apkopes informācijai.

5. Veicot revīziju, apstiprinātāja iestāde var lūgt tehnisko dienestu vai citu neatkarīgu ekspertu veikt novērtējumu, lai verificētu, vai minētie pienākumi tiek pildīti.

15. pants

Pārejas noteikumi

1. Līdz 2017. gada 31. augustam attiecībā uz M1, M2 kategorijas un N1 kategorijas I klases transportlīdzekļiem un līdz 2018. gada 31. augustam attiecībā uz N1 kategorijas II un III klases un N2 kategorijas transportlīdzekļiem ražotāji drīkst pieprasīt tipa apstiprinājuma piešķiršanu saskaņā ar šo regulu. Ja šāds pieprasījums netiek iesniegts, piemēro Regulu (EK) Nr. 692/2008.

▼M2

2. Sākot no 2017. gada 1. septembra M1, M2 kategorijas un N1 kategorijas I klases transportlīdzekļu gadījumā, bet no 2018. gada 1. septembra N1 kategorijas II un III klases, kā arī N2 kategorijas transportlīdzekļu gadījumā, ņemot vērā emisijas vai degvielas patēriņu, valsts iestādes atsakās piešķirt EK tipa apstiprinājumu vai valsts tipa apstiprinājumu jauniem transportlīdzekļu tipiem, kuri neatbilst šai regulai.

Attiecībā uz jauniem tipa apstiprinājumiem, kas pieprasīti līdz 2019. gada 1. septembrim, pēc ražotāja pieprasījuma var piemērot ANO EEK Noteikumu Nr. 83 7. pielikumā paredzēto iztvaikošanas emisiju testa procedūru, nevis šīs regulas VI pielikumā paredzēto procedūru, lai noteiktu transportlīdzekļa iztvaikošanas emisijas.

3. Sākot no 2018. gada 1. septembra, M1, M2 kategorijas un N1 kategorijas I klases transportlīdzekļu gadījumā, bet no 2019. gada 1. septembra N1 kategorijas II un III klases, kā arī N2 kategorijas transportlīdzekļu gadījumā, ņemot vērā emisijas vai degvielas patēriņu, attiecībā uz tādiem jauniem transportlīdzekļiem, kas neatbilst šai regulai, valsts iestādes uzskata, ka atbilstības sertifikāti vairs nav spēkā Direktīvas 2007/46/EK 26. panta vajadzībām, un aizliedz šādus transportlīdzekļus reģistrēt, pārdot vai nodot ekspluatācijā.

Attiecībā uz jauniem transportlīdzekļiem, kas reģistrēti līdz 2019. gada 1. septembrim, pēc ražotāja pieprasījuma, lai noteiktu transportlīdzekļa iztvaikošanas emisijas, var piemērot ANO EEK Noteikumu Nr. 83 7. pielikumā paredzēto iztvaikošanas emisiju testa procedūru, nevis šīs regulas VI pielikumā paredzēto procedūru.

▼B

4. Līdz brīdim, kad ir pagājuši trīs gadi no datumiem, kas noteikti Regulas (EK) Nr. 715/2007 10. panta 4. punktā, attiecībā uz jauniem transportlīdzekļu tipiem, un četrus gadus no datumiem, kas noteikti minētās regulas 10. panta 5. punktā, attiecībā uz jauniem transportlīdzekļiem, piemēro šādus noteikumus:

▼M1

a) IIIA pielikuma 2.1. punkta prasības, izņemot prasības attiecībā uz cieto daļiņu skaitu (PN), neattiecas;

▼B

b) IIIA pielikuma prasības, izņemot 2.1. punktā noteiktās, tostarp prasības attiecībā uz veicamajiem RDE testiem un reģistrējamajiem datiem, kas darāmi pieejami, piemēro tikai jauniem tipa apstiprinājumiem, kas piešķirti saskaņā ar Regulu (EK) Nr. 715/2007 no 2017. gada 27. jūlija;

c) IIIA pielikuma prasības nepiemēro tipa apstiprinājumiem, kas piešķirti maza apjoma ražotājiem;

d) ja IIIA pielikuma 5. un 6. papildinājumā noteiktās prasības tiek izpildītas tikai attiecībā uz vienu no divām datu izvērtēšanas metodēm, kas aprakstītas minētajos papildinājumos, veic vēl vienu papildu RDE testu;

ja minētās prasības atkārtoti tiek izpildītas tikai attiecībā uz vienu metodi, abām metodēm veic pabeigtības un normalitātes analīzi, un aprēķinu, kas paredzēts IIIA pielikuma 9.3. punktā, var veikt tikai attiecībā uz metodi, kura atbilst pabeigtības un normalitātes prasībām; abu RDE testu datus un pabeigtības un normalitātes analīzes datus reģistrē un dara pieejamus, lai varētu pārbaudīt atšķirības starp rezultātiem, kas iegūti ar abām datu izvērtēšanas metodēm;

e) jaudu uz testējamā transportlīdzekļa riteņiem nosaka ar riteņa rumbas griezes momenta mērījumu vai ar CO2 masas plūsmu, izmantojot “Velines”, saskaņā ar IIIA pielikuma 6. papildinājuma 4. punktu.

▼M1

Ja transportlīdzekļa tips ir apstiprināts saskaņā ar Regulas (EK) Nr. 715/2007 un tās īstenošanas tiesību aktu prasībām pirms 2017. gada 1. septembra M kategorijas un N1 kategorijas I klases transportlīdzekļu gadījumā vai pirms 2018. gada 1. septembra N1 kategorijas II un III klases un N2 kategorijas transportlīdzekļu gadījumā, to neuzskata par piederošu jaunam tipam pirmās daļas izpratnē. Tas pats attiecas, kad jauni tipi tiek radīti no sākotnējā tipa vienīgi jaunas tipa definīcijas piemērošanas dēļ, ko nosaka šīs regulas 2. panta 1. punkts. Šādos gadījumos šā apakšpunkta piemērošanu norāda EK tipa apstiprinājuma sertifikāta II iedaļas 5. punktā “Piezīmes”, kā noteikts Regulas (ES) 2017/1151 I pielikuma 4. papildinājumā, iekļaujot atsauci uz iepriekšējo tipa apstiprinājumu.

▼B

5. Līdz brīdim, kad ir pagājuši 8 gadi no datumiem, kas noteikti Regulas (EK) Nr. 715/2007 10. panta 4. punktā:

▼M2

a) apstiprinātāja iestāde atzīst 1/I tipa testus, kas veikti atbilstīgi Regulas (EK) Nr. 692/2008 III pielikumam trīs gados pēc Regulas (EK) Nr. 715/2007 10. panta 4. punktā noteiktajiem datumiem, bojātu vai nepilnīgu sastāvdaļu ražošanas vajadzībām, lai simulētu kļūdas šīs regulas XI pielikuma prasību novērtēšanai;

▼B

b) procedūras, kas veiktas saskaņā ar Regulas (EK) Nr. 692/2008 III pielikuma 3.13. iedaļu 3 gadu periodā pēc Regulas (EK) Nr. 715/2007 10. panta 4. punktā noteiktajiem datumiem, apstiprinātāja iestāde uzskata par pieņemamām šās regulas XXI pielikuma 6. apakšpielikuma 1. papildinājuma 1.1. punkta 2. daļas prasību izpildes vajadzībām;

▼M2

c) apstiprinātājas iestādes atzīst par līdzvērtīgiem izturīguma demonstrējumus gadījumos, kad 1/I tipa tests ir veikts un pabeigts atbilstīgi Regulas (EK) Nr. 692/2008 VII pielikumam trīs gados pēc Regulas (EK) Nr. 715/2007 10. panta 4. punktā noteiktajiem datumiem, lai izpildītu šīs regulas VII pielikuma prasības.

▼B

6. Lai nodrošinātu taisnīgu attieksmi pret jau esošajiem tipa apstiprinājumiem, Komisija šīs regulas vajadzībām izpētīs, kāda var būt Direktīvas 2007/46/EK V nodaļas ietekme.

▼M1

7. Līdz pieciem gadiem un četriem mēnešiem pēc datumiem, kas noteikti Regulas (EK) Nr. 715/2007 10. panta 4. un 5. punktā, IIIA pielikuma 2.1. punkta prasības nepiemēro emisiju tipa apstiprinājumiem saskaņā ar Regulu (EK) Nr. 715/2007, kas piešķirti 2. panta 32. punktā definētajiem maza apjoma ražotājiem. Tomēr laikposmā starp trim gadiem un pieciem gadiem un četriem mēnešiem pēc datumiem, kas noteikti 10. panta 4. punktā, un laikposmā starp četriem gadiem un pieciem gadiem un četriem mēnešiem pēc datumiem, kas noteikti Regulas (EK) Nr. 715/2007 10. panta 5. punktā, maza apjoma ražotāji uzrauga savu transportlīdzekļu RDE vērtības un paziņo tās.

▼B

16. pants

Grozījumi Direktīvā 2007/46/EK

Direktīvu 2007/46/EK groza saskaņā ar šīs regulas XVIII pielikumu.

17. pants

Grozījumi Regulā (EK) Nr. 692/2008

Regulu (EK) Nr. 692/2008 groza šādi:

1) regulas 6. panta 1. punktu aizstāj ar šādu tekstu:

“1. Ja izpildītas visas attiecīgās prasības, apstiprinātājiestāde piešķir EK tipa apstiprinājumu un izsniedz tipa apstiprinājuma numuru saskaņā ar Direktīvas 2007/46/EK VII pielikumā noteikto numurēšanas sistēmu.

Neskarot Direktīvas 2007/46/EK VII pielikuma noteikumus, tipa apstiprinājuma numura 3. iedaļu veido atbilstoši šīs regulas I pielikuma 6. papildinājumam.

Apstiprinātājiestāde nepiešķir tādu pašu numuru citam transportlīdzekļa tipam.

Regulas (EK) Nr. 715/2007 prasības uzskata par izpildītām, ja ir izpildīti visi turpmāk minētie nosacījumi:

a) ir izpildītas šīs regulas 3. panta 10. punkta prasības;

b) ir izpildītas šīs regulas 13. panta prasības;

c) transportlīdzeklis ir apstiprināts saskaņā ar ANO EEK Noteikumu Nr. 83 07. grozījumu sēriju; Noteikumiem Nr. 85 un to papildinājumiem, Noteikumu Nr. 101 3. pārskatīto izdevumu (kurā ietverta 01. grozījumu sērija un tās papildinājumi) un – attiecībā uz kompresijaizdedzes transportlīdzekļiem – Noteikumu Nr. 24 III daļas 03. grozījumu sēriju;

d) ir izpildītas 5. panta 11. un 12. punkta prasības.”;

2) pievieno šādu 16.a pantu:

“16.a pants

Pārejas noteikumi

No 2017. gada 1. septembra attiecībā uz M1, M2 kategorijas un N1 kategorijas I klases transportlīdzekļiem un no 2018. gada 1. septembra attiecībā uz N1 kategorijas II un III klases transportlīdzekļiem un N2 kategorijas transportlīdzekļiem šo regulu piemēro tikai, lai novērtētu šādas prasības attiecībā uz tādiem transportlīdzekļiem, kuru tips līdz minētajiem datumiem apstiprināts saskaņā ar šo regulu:

a) ražojuma atbilstība saskaņā ar 8. pantu;

b) atbilstība ekspluatācijā saskaņā ar 9. pantu;

c) piekļuve transportlīdzekļa OBD un transportlīdzekļa remonta un tehniskās apkopes informācijai saskaņā ar 13. pantu.

Šo regulu piemēro arī Komisijas Īstenošanas regulās (ES) 2017/1152 ( *1 ) un (ES) 2017/1153 ( *2 ) noteiktās korelācijas procedūras vajadzībām.

3) I pielikumu groza saskaņā ar šīs regulas XVII pielikumu.

18. pants

Grozījumi Komisijas Regulā (ES) Nr. 1230/2012 ( 4 )

Regulas (ES) Nr. 1230/2012 2. panta 5. punktu aizstāj ar šādu:

“5) “neobligātā aprīkojuma masa” ir maksimālā tāda dažāda neobligāta aprīkojuma masa, kuru transportlīdzeklī drīkst uzstādīt papildus standartaprīkojumam saskaņā ar ražotāja specifikācijām;”.

▼M1

18.bis pants

Hibrīdtransportlīdzekļi un no elektrotīkla uzlādējami hibrīdelektriskie transportlīdzekļi

Komisija sagatavo pārskatītu metodoloģiju, kas ietver stabilu un pilnīgu hibrīdtransportlīdzekļu un no elektrotīkla uzlādējamu hibrīdelektrisko transportlīdzekļu novērtēšanas metodi, lai nodrošinātu to un tradicionālo transportlīdzekļu RDE vērtību tiešu salīdzināmību, ar mērķi to iesniegt nākamajā regulas grozījumā.

▼B

19. pants

Atcelšana

Regulu (EK) Nr. 692/2008 atceļ no 2022. gada 1. janvāra.

20. pants

Stāšanās spēkā un piemērošana

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.









PIELIKUMU SARAKSTS







I PIELIKUMS Administratīvie noteikumi EK tipa apstiprinājumam 1. papildinājums Ražojumu atbilstības verifikācija 1. tipa testam — statistikas metode 2. papildinājums Ražojumu atbilstības aprēķini elektriskajiem transportlīdzekļiem 3. papildinājums Informācijas dokumenta paraugs 3.a papildinājums Paplašinātā dokumentācijas pakete 4. papildinājums EK tipa apstiprinājuma sertifikāta paraugs 5. papildinājums Ar OBD saistīta informācija 6. papildinājums EK tipa apstiprinājuma sertifikātu numurēšanas sistēma 7. papildinājums Ražotāja sertifikāts par atbilstību OBD ekspluatācijas veiktspējas prasībām 8.a papildinājums 1. tipa testa ziņojumu paraugs (ietverot ATCT) ar minimālajām ziņošanas prasībām Pielikums Co2mpass paziņošanai 8.b papildinājums Ceļa slodzes testa ziņojumu paraugs ar minimālajām ziņošanas prasībām 8.c papildinājums Testa lapas paraugs II PIELIKUMS Ekspluatācijas atbilstība 1. papildinājums Ekspluatācijas atbilstības pārbaude 2. papildinājums Statistiskā procedūra ekspluatācijas atbilstības testēšanai 3. papildinājums Pienākumi attiecībā uz ekspluatācijas atbilstību IIIA PIELIKUMS Emisijas reālos braukšanas apstākļos (RDE) 1. papildinājums Testa procedūra transportlīdzekļu emisiju testēšanai ar pārvietojamu emisiju mērīšanas sistēmu (PEMS) 2. papildinājums PEMS sastāvdaļu un signālu specifikācijas un kalibrēšana 3. papildinājums PEMS un neizsekojama atgāzu masas plūsmas ātruma validācija 4. papildinājums Emisiju noteikšana 5. papildinājums Brauciena dinamisko apstākļu verifikācija un RDE galīgo emisiju rezultāta aprēķināšana ar 1. metodi (slīdošais vidējošanas intervāls) 6. papildinājums Brauciena dinamisko apstākļu verifikācija un RDE galīgo emisiju rezultāta aprēķināšana ar 2. metodi (jaudas apvienošana) 7. papildinājums Transportlīdzekļu atlase PEMS testēšanai sākotnējā tipa apstiprinājumā 7.a papildinājums Visa brauciena dinamikas rādītāju verifikācija 7.b papildinājums Procedūra, ar ko nosaka PEMS brauciena kumulatīvo pozitīvo augstuma pieaugumu 7.c papildinājums Brauciena apstākļu verifikācija un galīgo RDE emisiju rezultāta aprēķināšana OVC-HEV transportlīdzekļiem 8. papildinājums Datu apmaiņa un ziņošanas prasības 9. papildinājums Ražotāja atbilstības sertifikāts IV PIELIKUMS Emisijas dati, kas nepieciešami tipa apstiprinājumam tehniskās pārbaudes vajadzībām 1. papildinājums Oglekļa monoksīda emisiju mērīšana pie dzinēja tukšgaitas apgriezieniem (2. tipa tests) 2. papildinājums Dūmainības mērīšana V PIELIKUMS Kartera gāzu emisiju verifikācija (3. tipa tests) VI PIELIKUMS Iztvaikošanas emisiju noteikšana (4. tipa tests) VII PIELIKUMS Piesārņojuma kontroles iekārtu ilgizturīguma verifikācija (5. tipa tests) 1. papildinājums Stenda standartcikls (SBC) 2. papildinājums Dīzeļdegvielas stenda standartcikls (SDBC) 3. papildinājums Ceļa standartcikls (SRC) VIII PIELIKUMS Vidējo izplūdes gāzu emisiju verifikācija zemā apkārtējā temperatūrā (6. tipa tests) IX PIELIKUMS Standartdegvielas specifikācija X PIELIKUMS Rezervēts XI PIELIKUMS Iebūvētas diagnostikas (OBD) sistēmas mehāniskiem transportlīdzekļiem 1. papildinājums OBD sistēmu funkcionālie aspekti 2. papildinājums Transportlīdzekļu saimes būtiskās īpašības XII PIELIKUMS Tipa apstiprinājums transportlīdzekļiem, kas aprīkoti ar ekoinovācijām, un CO2 emisiju un degvielas patēriņa noteikšana vairākposmu tipa apstiprināšanai nodotiem N1 transportlīdzekļiem XIII PIELIKUMS EK tipa apstiprinājums piesārņojuma kontroles rezerves iekārtām kā atsevišķai tehniskai vienībai 1. papildinājums Informācijas dokumenta paraugs 2. papildinājums EK tipa apstiprinājuma sertifikāta paraugs 3. papildinājums EK tipa apstiprinājuma zīmes paraugs XIV PIELIKUMS Piekļuve transportlīdzekļa OBD un transportlīdzekļa remonta un tehniskās apkopes informācijai 1. papildinājums Atbilstības sertifikāts XV PIELIKUMS Rezervēts XVI PIELIKUMS Prasības transportlīdzekļiem, kas izmanto reaģentu izplūdes gāzu pēcapstrādes sistēmai XVII PIELIKUMS Grozījumi Regulā (EK) Nr. 692/2008 XVIII PIELIKUMS Grozījumi Direktīvā 2007/46/EK XIX PIELIKUMS Grozījumi Regulā (EK) Nr. 1230/2012 XX PIELIKUMS Dzinēja lietderīgās jaudas mērīšana XXI PIELIKUMS 1. tipa emisiju testa procedūras









I PIELIKUMS

ADMINISTRATĪVIE NOTEIKUMI EK TIPA APSTIPRINĀJUMAM

1. PAPILDPRASĪBAS EK TIPA APSTIPRINĀJUMA PIEŠĶIRŠANAI

1.1. Papildu prasības vienas degvielas ar gāzi darbināmiem transportlīdzekļiem un divu degvielu ar gāzi darbināmiem transportlīdzekļiem

1.1.1. Papildu prasības tipa apstiprinājuma piešķiršanai vienas degvielas ar gāzi darbināmiem transportlīdzekļiem un divu degvielu ar gāzi darbināmiem transportlīdzekļiem ir noteiktas ANO EEK Noteikumu Nr. 83 1., 2. un 3. iedaļā un 12. pielikuma 1. un 2. papildinājumā, bet izņēmumi minēti turpmāk.

1.1.2. Atsauci uz 10.a pielikuma standartdegvielām ANO EEK Noteikumu Nr. 83 12. pielikuma 3.1.2. un 3.1.4. iedaļā saprot kā atsauci uz atbilstīgās standartdegvielas specifikāciju šīs regulas IX pielikuma A iedaļā.

1.2. Papildu prasības pielāgojamas degvielas transportlīdzekļiem

Papildu prasības tipa apstiprinājuma piešķiršanai maināmas degvielas transportlīdzekļiem ir noteiktas ANO EEK Noteikumu Nr. 83 4.9. punktā.

2. PAPILDU TEHNISKĀS PRASĪBAS UN TESTI

2.1. Maza apjoma ražotāji

2.1.1. Šis regulas 3. panta 3. punktā minēto tiesību aktu saraksts







Tiesību akts Prasības Kalifornijas noteikumu kodekss, 13. sadaļa, 1961.a) un 1961.b)(1)(C)(1) sadaļa, ko piemēro transportlīdzekļiem, kuru modeļa gads ir 2001. vai jaunāks, 1968.1., 1968.2., 1968.5., 1976. un 1975., publicējis Barclay’s Publishing. Tipa apstiprinājums jāpiešķir saskaņā ar Kalifornijas noteikumu kodeksu, ko piemēro vieglajiem automobiļiem, kuru modeļa gads ir visjaunākais.

2.2. Degvielas tvertnes ieplūdes atveres

2.2.1. Prasības degvielas tvertnes ieplūdes atverēm ir noteiktas XXI pielikuma 5.4.1. un 5.4.2. punktā, kā arī 2.2.2. punktā turpmāk.

2.2.2. Ir jāparedz noteikums, lai novērstu pārmērīgas iztvaikošanas emisijas un degvielas izlīšanu, ko rada degvielas tvertnes vāka neesība. To var panākt, izmantojot vienu no turpmāk minētā:

a) vai nu automātiski atveramu un aizveramu, nenoņemamu degvielas tvertnes vāku,

b) konstrukcijas īpašības, kas nepieļauj pārmērīgas iztvaikošanas emisijas degvielas tvertnes vāka neesības gadījumā,

c) vai arī jebkādu citu līdzekli ar tādu pašu efektu. Piemēram, var minēt (neizsmeļošs uzskaitījums) piesietu tvertnes vāku, ar ķēdi piestiprinātu tvertnes vāku vai tādu vāku, kam izmanto to pašu atslēgu gan tvertnes vākam, gan transportlīdzekļa aizdedzei. Šādā gadījumā atslēgai ir jābūt izņemamai no tvertnes vāka tikai tad, kad tas ir aizslēgts.

2.3. Elektroniskās sistēmas drošības noteikumi

2.3.1. Elektroniskās sistēmas drošības noteikumi ir paredzēti XXI pielikuma 5.5. punktā, kā arī 2.3.2. un 2.3.3. punktā turpmāk.

2.3.2. Tādu mehānisku degvielas iesmidzināšanas sūkņu gadījumā, kas uzstādīti kompresijaizdedzes dzinējiem, ražotājiem jāveic atbilstīgi pasākumi, lai aizsargātu maksimālās degvielas padeves iestatījumu no bojājuma, transportlīdzeklim esot ekspluatācijā.

2.3.3. Ražotājiem ir efektīvi jānovērš hodometra nolasījumu pārprogrammēšana paneļa tīklā, piedziņas kontrollerī, kā arī attiecīgā gadījumā attālinātas datu apmaiņas transmisijas blokā. Ražotājiem jāietver sistemātiskas stratēģijas aizsardzībai pret bojājumiem un ierakstaizsardzības īpašības, lai aizsargātu hodometra nolasījumu integritāti. Apstiprinātāja iestādei jāapstiprina metodes, kas ļauj sasniegt pietiekamu aizsardzības līmeni pret bojājumiem.

2.4. Testu piemērošana

2.4.1. Testu piemērošana transportlīdzekļa tipa apstiprinājumam sniegta I.2.4. attēlā. Īpašās testa procedūras ir aprakstītas II, 111A, IV, V, VI, VII, VIII, XI, XVI1, XX un XXI pielikumā.

▼M2







I.2.4. attēls Testa prasību piemērošana tipa apstiprinājumam un tā paplašinājumiem Transportlīdzekļa kategorija Transportlīdzekļi ar dzirksteļaizdedzes motoriem, tostarp hibrīdie transportlīdzekļi (1) Transportlīdzekļi ar kompresijaizdedzes motoriem, tostarp hibrīdie transportlīdzekļi Pilnībā elektriski transportlīdzekļi Ūdeņraža degvielas elementa transportlīdzekļi Ar viena veida degvielu Ar divu veidu degvielu (3) Maināma degviela (3) Standartdegviela Benzīns (E10) LPG NG/biometāns Ūdeņradis (ICE) Benzīns (E10) Benzīns (E10) Benzīns (E10) Benzīns (E10) Dīzeļdegviela (B7) (5) — Ūdeņradis (kurināmā elements) LPG NG/biometāns Ūdeņradis (ICE) (4) Etanols (E85) Gāzveida piesārņotāji (1. tipa tests) Jā Jā Jā Jā (4) Jā (abām degvielām) Jā (abām degvielām) Jā (abām degvielām) Jā (abām degvielām) Jā — — PM (1. tipa tests) Jā (2) — — — Jā (2) (tikai benzīnam) Jā (2) (tikai benzīnam) Jā (2) (tikai benzīnam) Jā (2) (abām degvielām) Jā — — PN Jā (2) — — — Jā (2) (tikai benzīnam) Jā (2) (tikai benzīnam) Jā (2) (tikai benzīnam) Jā (2) (abām degvielām) Jā — — Gāzveida piesārņotāji, RDE (1.A. tipa tests) Jā Jā Jā Jā (4) Jā (abām degvielām) Jā (abām degvielām) Jā Jā (abām degvielām) Jā Jā (abām degvielām) Jā Jā — — PN, RDE (1.A. tipa tests) Jā (2) — — — Jā (abām degvielām) (2) Jā (abām degvielām) (2) Jā (abām degvielām) (2) Jā (abām degvielām) (2) Jā — — Tukšgaitas emisijas (2. tipa tests) Jā Jā Jā — Jā (abām degvielām) Jā (abām degvielām) Jā (tikai benzīnam) Jā (abām degvielām) — — — Kartergāzu emisijas (3. tipa tests) Jā Jā Jā — Jā (tikai benzīnam) Jā (tikai benzīnam) Jā (tikai benzīnam) Jā (tikai benzīnam) — — — Iztvaikošanas emisijas (4. tipa tests) Jā — — — Jā (tikai benzīnam) Jā (tikai benzīnam) Jā (tikai benzīnam) Jā (tikai benzīnam) — — — Izturīgums (5. tipa tests) Jā Jā Jā Jā Jā (tikai benzīnam) Jā (tikai benzīnam) Jā (tikai benzīnam) Jā (tikai benzīnam) Jā — — Zemas temperatūras emisijas (6. tipa tests) Jā — — — Jā (tikai benzīnam) Jā (tikai benzīnam) Jā (tikai benzīnam) Jā (abām degvielām) — — — Ekspluatācijas atbilstība Jā Jā Jā Jā Jā (abām degvielām) Jā (abām degvielām) Jā (abām degvielām) Jā (abām degvielām) Jā — — Iebūvētā diagnostika Jā Jā Jā Jā Jā Jā Jā Jā Jā — — CO2 emisijas, degvielas patēriņš, elektroenerģijas patēriņš un pilnuzlādes nobraukums Jā Jā Jā Jā Jā (abām degvielām) Jā (abām degvielām) Jā (abām degvielām) Jā (abām degvielām) Jā Jā Jā Dūmainība — — — — — — — — Jā — — Motora jauda Jā Jā Jā Jā Jā Jā Jā Jā Jā Jā Jā (1) Transportlīdzekļiem, kurus darbina ar ūdeņradi, un maināmas degvielas transportlīdzekļiem, ko darbina ar biodīzeļdegvielu, īpašās testa procedūras tiks noteiktas vēlāk. (2) Daļiņu masas un daļiņu skaita robežvērtības un attiecīgās mērīšanas procedūras piemēro tikai transportlīdzekļiem ar tiešās iesmidzināšanas motoriem. (3) Apvienojot divu degvielu transportlīdzekli ar maināmas degvielas transportlīdzekli, piemēro abas testu prasības. (4) Ja transportlīdzekli darbina ar ūdeņradi, nosaka tikai NOx emisijas. (5) Papildu prasības biodīzeļdegvielai noteiks vēlāk.

3. TIPA APSTIPRINĀJUMA PAPLAŠINĀJUMI

3.1. Paplašinājumi izpūtēja emisijām (1. un 2. tipa testi)

3.1.1. Tipa apstiprinājumu paplašina, attiecinot to uz transportlīdzekļiem, ja tie atbilst 2. panta 1. punkta kritērijiem.

3.1.2. Transportlīdzekļi ar periodiski reģenerējamām sistēmām Ki testiem, ko veic saskaņā ar XXI pielikuma VI papildpielikuma 1. papildinājumu (vieglajiem transportlīdzekļiem paredzētais pasaules mēroga testa cikls (WLTP)), tipa apstiprinājumu paplašina, attiecinot to uz transportlīdzekļiem, ja tie atbilst XXI pielikuma 5.9. punkta kritērijiem. Ki testiem, ko veic saskaņā ar ANO EEK Noteikumu Nr. 83 13. pielikumu (NEDC), tipa apstiprinājumu paplašina, attiecinot uz transportlīdzekļiem, atbilstīgi Regulas (EK) Nr. 692/2008 I pielikuma 3.1.4. iedaļas prasībām.

3.2. Paplašinājumi iztvaikošanas emisijām (4. tipa tests)

3.2.1. Tipa apstiprinājumu paplašina, attiecinot to uz transportlīdzekļiem, kas aprīkoti ar iztvaikošanas emisiju kontroles sistēmu, kura atbilst šādiem nosacījumiem:

3.2.1.1. degvielas/gaisa mērīšanas pamatprincips (piemēram, viena punkta iesmidzināšana) ir vienāds;

3.2.1.2. degvielas tvertnes forma un degvielas tvertnes materiāls, un šķidrās degvielas caurules ir identiskas;

3.2.1.3. testē sliktāko transportlīdzekli, ņemot vērā šķērsgriezumu un aptuveno caurules garumu. Tehniskais dienests, kas atbild par tipa apstiprinājuma testiem, nolemj, vai neidentiskie tvaiku/šķidruma separatori ir pieņemami;

3.2.1.4. degvielas tvertnes tilpums ir robežās ± 10 %;

3.2.1.5. degvielas tvertnes redukcijas vārsta iestatījums ir identisks;

3.2.1.6. degvielas tvaiku uzglabāšanas metode ir identiska, t. i., identiska filtra forma un tilpums, uzglabāšanas līdzeklis, gaisa attīrītājs (ja to izmanto iztvaikošanas emisiju kontrolei) utt.;

3.2.1.7. uzglabāto tvaiku attīrīšanas metode ir identiska (piemēram, gaisa plūsma, sākuma punkts vai izplūdes apjoms iepriekšējas sagatavošanas ciklā);

3.2.1.8. degvielas mērīšanas sistēmas plombēšanas un ventilēšanas metodes ir identiskas.

3.2.2. Tipa apstiprinājumu paplašina, attiecinot uz transportlīdzekļiem ar:

3.2.2.1. dažādu dzinēja lielumu;

3.2.2.2. dažādu dzinēja jaudu;

3.2.2.3. automātisko un manuālo pārnesumkārbu;

3.2.2.4. divu un četru riteņu piedziņu;

3.2.2.5. dažādu virsbūvi; un

3.2.2.6. dažādiem riteņu un riepu izmēriem.

3.3. Paplašinājumi piesārņojuma kontroles iekārtu ilgizturīgumam (5. tipa tests)

3.3.1. Tipa apstiprinājumu paplašina, attiecinot to uz dažādiem transportlīdzekļu tipiem, ja šādu transportlīdzekļu, dzinēju vai piesārņojuma kontroles sistēmu parametri, kas norādīti turpmāk, ir identiski vai ir noteiktās pielaides robežās. 3.3.1.1. Transportlīdzeklis Inerces kategorija: divu nākamo augstāko inerču vai jebkuras zemākas inerces kategorija. Kopējā ceļa slodze pie 80 km/h: + 5 % un ikviena zemāka vērtība. 3.3.1.2. Dzinējs a) dzinēja cilindra tilpums (± 15 %), b) vārstu skaits un kontrole, c) degvielas sistēma, d) dzesēšanas sistēmas tips, e) sadegšanas process. 3.3.1.3. Piesārņojuma kontroles sistēmas parametri: a) katalītiskie neitralizatori un cietdaļiņu filtri: katalītisko neitralizatoru, filtru un elementu skaits, katalītisko neitralizatoru un filtru izmērs (monolīta tilpums ± 10 %), katalizatora darbības tips (oksidēšana, trīskomponentu, vienkāršs NOx filtrs, SCR, vienkāršs NOx katalizators vai cits), dārgmetālu apjoms (identisks vai lielāks), dārgmetāla tips un procentuālā attiecība (± 15 %), substrāts (struktūra un materiāls), elementu blīvums, temperatūras svārstības pie katalītiskā neitralizatora vai filtra ieplūdes atveres ne lielākas par 50 K. Šīs temperatūras svārstības pārbauda stabilā stāvoklī pie transportlīdzekļa ātruma 120 km/h un 1. tipa testa slodzes iestatījuma; b) gaisa iesmidzināšana: ir vai nav tips (ar gaisa impulsu, ar gaisa sūkni u. c.); c) izplūdes gāzu recirkulācija (EGR): ir vai nav tips (ar dzesēšanu vai bez dzesēšanas, aktīva vai pasīva kontrole, augsts spiediens vai zems spiediens). 3.3.1.4. Ilgizturības testu var veikt, izmantojot transportlīdzekli ar atšķirīgu virsbūves veidu, pārnesumkārbu (automātisko vai manuālo) un riteņu vai riepu izmēru salīdzinājumā ar transportlīdzekļa tipu, kuram tipa apstiprinājums ir pieprasīts.

3.4. Paplašinājumi iebūvētām diagnostikas sistēmām

3.4.1. Tipa apstiprinājums jāpaplašina atšķirīgiem transportlīdzekļiem ar identisku dzinēju un emisijas kontroles sistēmām, kā noteikts XI pielikuma 2. papildinājumā. Tipa apstiprinājums jāpaplašina, neatkarīgi no šādam transportlīdzekļa iezīmēm:

a) dzinēja palīgdetaļas;

b) riepas;

c) ekvivalentā inerce;

d) dzesēšanas sistēma;

e) kopējie pārnesuma skaitļi;

f) transmisijas tips; un

g) virsbūves veids.

3.5. Paplašinājumi testiem zemā temperatūrā (6. tipa tests)

3.5.1. Transportlīdzekļi ar atšķirīgu atskaites masu

3.5.1.1. Tipa apstiprinājumu paplašina tikai tiem transportlīdzekļiem, kuru atskaites masai nepieciešams izmantot divas nākamās augstākās ekvivalentās inerces vai jebkuru zemāku ekvivalento inerci.

3.5.1.2. N kategorijas transportlīdzekļiem apstiprinājumu paplašina tikai transportlīdzekļiem ar mazāku atskaites masu, ja jau apstiprināta transportlīdzekļa emisijas ir robežās, kādas noteiktas transportlīdzeklim, kam pieprasīta apstiprinājuma paplašināšana.

3.5.2. Transportlīdzekļi ar atšķirīgu vispārīgo pārnesumu attiecību

3.5.2.1. Tipa apstiprinājumu paplašina transportlīdzekļiem ar atšķirīgu pārnesumu attiecību, tikai pastāvot noteiktiem nosacījumiem.

3.5.2.2. Lai noteiktu, vai tipa apstiprinājumu var paplašināt, katrai pārnesumu attiecībai, ko izmanto 6. tipa testā, jānosaka proporcija

kurā, ja dzinēja apgriezienu skaits ir 1 000 apgriezieni minūtē–1, V1 ir apstiprinātā tipa transportlīdzekļa ātrums un V2 ir tā tipa transportlīdzekļa ātrums, attiecībā uz kuru pieprasīts apstiprinājuma paplašinājums.

3.5.2.3. Ja katrai pārnesuma attiecībai E ≤ 8 %, tad paplašinājumu jāpiešķir, neatkārtojot 6. tipa testu.

3.5.2.4. Ja vismaz vienai pārnesumu attiecībai E > 8 % un ja katrai pārnesuma attiecībai E ≤ 13 %, tad jāatkārto 6. tipa tests. Testus var veikt ražotāja izvēlētā laboratorijā, ko apstiprinājis tehniskais dienests. Testa ziņojums jānosūta tehniskajam dienestam, kas atbild par tipa apstiprinājuma testiem.

3.5.3. Transportlīdzekļi ar atšķirīgu atskaites masu un pārnesumu attiecību

Tipa apstiprinājumu paplašina transportlīdzekļiem ar atšķirīgu atskaites masu un pārnesumu attiecību, ja ir izpildīti 3.5.1 un 3.5.2. punktā minētie nosacījumi.

4. RAŽOJUMA ATBILSTĪBA

4.1. Ievads

4.1.1. Visus transportlīdzekļus, kas ražoti atbilstīgi tipa apstiprinājumam saskaņā ar šo regulu, izgatavo tā, lai tie atbilstu šīs regulas tipa apstiprinājuma prasībām. Ražotājs īsteno atbilstīgus pasākumus un dokumentētus kontroles plānus, kā arī noteiktos intervālos, kas paredzēti šajā regulā, veic vajadzīgos emisiju un iebūvētās diagnostikas (OBD) testus, lai verificētu pastāvīgu atbilstību apstiprinātajam tipam. Apstiprinātāja iestāde verificē un apstiprina šos ražotāja pasākumus un kontroles plānus un veic revīzijas, kā arī saistībā ar ražojumu atbilstību un pastāvīgiem verifikācijas pasākumiem, kā aprakstīts Direktīvas 2007/46/EK X pielikumā, noteiktos intervālos, kas paredzēti šajā regulā, veic emisiju un OBD testus ražotāja telpās, ietverot ražošanas un testēšanas iekārtas.

4.1.2. Ražotājs pārbauda ražojumu atbilstību, testējot piesārņotāju (kas norādīti Regulas (EK) Nr. 715/2007 I pielikuma 2. tabulā) emisijas, CO2 emisijas (izmērot arī elektroenerģijas patēriņu, EC), kartera emisijas, iztvaikošanas emisijas un OBD. Tādēļ verifikācija ietver 1., 3. un 4. tipa testus, kā arī OBD testu, kā aprakstīts šā pielikuma 2.4. iedaļā un attiecīgajos tur minētajos pielikumos. Īpašās procedūras ražojumu atbilstībai izklāstītas 4.2.–4.7. iedaļā un 1. un 2. papildinājumā.

4.1.3. Saistībā ar ražotāju ražojumu atbilstības pārbaudēm “saime” nozīmē CO2 interpolācijas saimi 1. un 3. tipa testiem;4. tipa testam tā ietver šā pielikuma 3.2. punktā aprakstītos paplašinājumus un OBD testiem — OBD saimi ar šā pielikuma 3.3. punktā aprakstītajiem paplašinājumiem.

4.1.4. Ražotāja veikto ražojumu verifikācijas biežums ir atkarīgs no riska novērtēšanas metodikas saskaņā ar starptautisko standartu ISO 31000:2009 — Risku pārvaldība — Principi un vadlīnijas; attiecībā uz 1. tipa testiem minimālais biežums ir vismaz viena verifikācija uz 5 000 transportlīdzekļiem, kas ražoti katrā saimē, vai reizi gadā atkarībā no tā, kas notiek agrāk.

4.1.5. Apstiprinātāja iestāde, kas ir piešķīrusi tipa apstiprinājumu, jebkurā laikā var verificēt atbilstības kontroles metodes, kuras piemēro katrai ražošanas iekārtai.

Šīs regulas nolūkā apstiprinātāja iestāde veic revīzijas, lai verificētu ražotāju pasākumus un dokumentētos kontroles plānus ražotāja telpās, balstoties uz riska novērtēšanas metodiku saskaņā ar starptautisko standartu ISO 31000:2009 — Risku pārvaldība — Principi un vadlīnijas un visos gadījumos veicot vismaz vienu revīziju gadā.

Ja apstiprinātāja iestāde nav apmierināta ar ražotāja revīzijas procedūru, ražotos transportlīdzekļus pakļauj tiešiem fiziskiem testiem, kā aprakstīts 4.2.–4.9. iedaļā.

4.1.6. Apstiprinātājas iestādes fizisko testu verifikācijas biežums parasti ir atkarīgs no ražotāja revīzijas procedūras rezultātiem saskaņā ar riska novērtēšanas metodiku, un visos gadījumos šāds verifikācijas tests tiek veikts vismaz reizi trīs gados. Apstiprinātāja iestāde veic šos fiziskos emisiju testus un OBD testus attiecībā uz ražotajiem transportlīdzekļiem, kā aprakstīts 4.2.–4.9. iedaļā.

Ja fiziskos testus veic ražotājs, apstiprinātāja iestāde nodrošina savu klātbūtni testu laikā ražotāja telpās.

4.1.7. Apstiprinātāja iestāde paziņo rezultātus, kas iegūti visās revīzijas pārbaudēs un fiziskajos testos, kuri veikti, lai verificētu ražotāju atbilstību, un arhivē šos rezultātus uz vismaz 10 gadiem. Šiem ziņojumiem pēc pieprasījuma jābūt pieejamiem citām tipa apstiprinātājām iestādēm un Eiropas Komisijai.

4.1.8. Neatbilstības gadījumā piemēro Direktīvas 2007/46/EK 30. pantu.

4.2. Transportlīdzekļa atbilstības pārbaude 1. tipa testam

4.2.1. 1. tipa testu veic ražotiem transportlīdzekļiem, kas iekļauti CO2 interpolācijas saimē, kā norādīts tipa apstiprinājuma sertifikātā. Robežvērtības, kas jāizmanto atbilstības pārbaudēm saistībā ar piesārņotājiem, ir noteiktas Regulas (EK) Nr. 715/2007 I pielikuma 2. tabulā. Attiecībā uz CO2 emisijām par robežvērtību uzskata ražotāja noteikto vērtību izvēlētajam transportlīdzeklim saskaņā ar XXI pielikuma 7. papildpielikumā izklāstīto interpolācijas metodiku. Interpolācijas aprēķinu verificē apstiprinātāja iestāde.

4.2.2. No saimes nejauši izvēlas trīs transportlīdzekļus. Pēc apstiprinātājas iestādes izdarītās izvēles ražotājs nedrīkst veikt pielāgojumus izvēlētajos transportlīdzekļos. 4.2.2.1. Starp izvēlētajiem transportlīdzekļiem ir tikai un vienīgi pabeigti ražotie transportlīdzekļi, kuru nobraukums nepārsniedz 80 km, un atbilstības pārbaudei 1. tipa testa ietvaros šos transportlīdzekļus uzskata par nulles km nobraukuma transportlīdzekļiem. Transportlīdzekļus testē atbilstīgā WLTP ciklā, kā aprakstīts šīs regulas XXI pielikumā, neskarot testu atkārtojumu prasības un transportlīdzekļu nobrauktos kilometrus. Par testa rezultātiem uzskata vērtības, kas iegūtas pēc visu šajā regulā paredzēto korekciju piemērošanas.

4.2.3. Statistikas metode testa kritēriju aprēķināšanai ir aprakstīta 1. papildinājumā. Saražoto saimi uzskata par neatbilstīgu, ja, piemērojot 1. papildinājuma testa kritērijus, tests nav izturēts attiecībā uz vienu vai vairākiem piesārņotājiem un CO2 vērtībām. Saražoto saimi uzskata par atbilstīgu, ja, piemērojot 1. papildinājuma testa kritērijus, tests ir izturēts attiecībā uz visiem piesārņotājiem un CO2 vērtībām. Ja ir pieņemts lēmums, ka tests ir izturēts attiecībā uz vienu piesārņotāju, šo lēmumu nemaina nekādi papildtesti, ko veic, lai pieņemtu lēmumu attiecībā uz pārējiem piesārņotājiem un CO2 vērtībām. Ja tests nav izturēts attiecībā ne uz vienu no piesārņotājiem un CO2 vērtībām, testu veic citam transportlīdzeklim (un tā līdz 16 transportlīdzekļiem) un atkārto 1. papildinājumā aprakstīto procedūru, lai pieņemtu lēmumu par to, vai tests ir vai nav izturēts (sk. I.4.2. attēlu). I.4.2. attēls

4.2.4. Pēc ražotāja pieprasījuma un ar apstiprinātājas iestādes atļauju testus var veikt saimes transportlīdzeklim ar nobraukumu līdz 15 000 km, lai noteiktu izmērītos pakāpeniskuma koeficientus EvC katras saimes piesārņotājiem/CO2. Iebraukuma procedūru veic ražotājs, kas minētajiem transportlīdzekļiem nedrīkst veikt nekādus pielāgojumus. 4.2.4.1. Lai noteiktu izmērīto pakāpeniskuma koeficientu ar iebraukuma transportlīdzekli, piemēro šādu procedūru: a) pirmajam testētajam transportlīdzeklim piesārņotājus/CO2 mēra pie ne vairāk kā 80 km nobraukuma un pie “x” km nobraukuma; b) piesārņotāju/CO2 pakāpeniskuma koeficientu (EvC) nobraukumam no 80 km līdz “x” km aprēķina: c) pārējos interpolācijas saimes transportlīdzekļus neiebrauc, bet to nulles km nobraukuma emisijas/EC/CO2 reizina ar pirmā iebraukuma transportlīdzekļa pakāpeniskuma koeficientu. Šajā gadījumā testēšanai saskaņā ar 1. papildinājumu jāņem šādas vērtības: i) pirmā transportlīdzekļa vērtības pie “x” km; ii) pārējo transportlīdzekļu vērtības pie “x” km, ko reizina ar attiecīgo pakāpeniskuma koeficientu. 4.2.4.2. Visus testus veic ar pārdošanā esošu degvielu. Tomēr pēc ražotāja pieprasījuma var lietot IX pielikumā aprakstītās standartdegvielas. 4.2.4.3. Pārbaudot ražojuma atbilstību attiecībā uz CO2, kā alternatīvu 4.2.4.1. iedaļā minētajai procedūrai transportlīdzekļa ražotājs var izmantot fiksētu pakāpeniskuma koeficientu EvC, kas ir 0,98, un reizināt ar šo koeficientu visas CO2 vērtības, kas izmērītas pie nulles km.

4.2.5. Ražojuma atbilstības testus ar sašķidrinātu naftas gāzi vai dabasgāzi/biometānu darbināmiem transportlīdzekļiem var veikt ar pārdošanā esošu degvielu, kuras C3/C4 attiecība ir robežās starp šo attiecību standartdegvielām sašķidrinātass naftas gāzes gadījumā vai atbilst kādai no degvielas ar lielu vai mazu siltumietilpību attiecībai dabasgāzes/biometāna gadījumā. Visos gadījumos degvielas analīze ir jāiesniedz apstiprinātājai iestādei.

4.2.6. Transportlīdzekļi, kas aprīkoti ar ekoinovācijām 4.2.6.1. Ja transportlīdzekļa tips ir aprīkots ar vienu vai vairākām ekoinovācijām Regulas (EK) Nr. 443/2009 12. panta nozīmē M1 transportlīdzekļiem vai Īstenošanas regulas (ES) Nr. 510/2011 12. panta nozīmē N1 transportlīdzekļiem, ražojumu atbilstību attiecībā uz ekoinovācijām pierāda, pārbaudot, vai ir uzstādīta(-as) pareizā(-ās) attiecīgā(-ās) ekoinovācija(-as).

4.3. No elektrotīkla lādējami elektrotransportlīdzekļi (PEV)

4.3.1. Pasākumus, ko īsteno, lai nodrošinātu ražojumu atbilstību attiecībā uz elektroenerģijas patēriņu (EC), pārbauda, pamatojoties uz tipa apstiprinājuma sertifikātu, kas noteikts šā pielikuma 4. papildinājumā.

4.3.2. Elektroenerģijas patēriņa verifikācija, lai noteiktu ražojumu atbilstību 4.3.2.1. Ražojumu atbilstības procedūras laikā pārrāvuma kritēriju 1. tipa testa procedūrai saskaņā ar šīs regulas XXI pielikuma 8. papildpielikuma 3.4.4.1.3. punktu (secīgu ciklu procedūra) un XXI pielikuma 8. papildpielikuma 3.4.4.2.3. punktu (saīsinātā testa procedūra) aizstāj ar: ražojumu atbilstības procedūras pārrāvuma kritēriju, kas sasniegts pēc pirmā piemērojamā WLTP testa cikla pabeigšanas. 4.3.2.2. Šā pirmā piemērojamā WLTP testa cikla laikā līdzstrāvas elektroenerģiju no atkārtoti uzlādējamām enerģijas akumulēšanas sistēmām (REESS) mēra saskaņā ar šīs regulas XXI pielikuma 8. papildpielikuma 3. papildinājumā aprakstīto metodi un dala ar šajā piemērojamā WLTP testa cikla laikā nobraukto attālumu. 4.3.2.3. Saskaņā ar 4.3.2.2. punktu noteikto vērtību salīdzina ar vērtību, kas noteikta saskaņā ar 2. papildinājuma 1.2. punktu. 4.3.2.4. EC atbilstību pārbauda, izmantojot 1. papildinājuma 4.2. iedaļā aprakstītās statistikas procedūras. Šīs atbilstības pārbaudes nolūkā terminus “piesārņotāji/CO2” aizstāj ar EC.

4.4. OVC-HEV

4.4.1. Pasākumus, ko veic, lai nodrošinātu ražojumu atbilstību attiecībā uz CO2 emisiju masu un elektroenerģijas patēriņu no ārēji uzlādējama elektrotransportlīdzekļa (OVC-HEV), pārbauda, pamatojoties uz aprakstu tipa apstiprinājuma sertifikātā, kas noteikts šā pielikuma 4. papildinājumā.

4.4.2. CO 2 emisiju masas verifikācija ražojumu atbilstībai 4.4.2.1. Transportlīdzekli testē saskaņā ar uzlādi noturošu 1. tipa testu, kā aprakstīts šīs regulas XXI pielikuma 8. papildpielikuma 3.2.5. punktā. 4.4.2.2. Šā testa laikā uzlādi noturošu CO2 emisijas masu nosaka saskaņā ar šīs regulas XXI pielikuma 8. papildpielikuma A8/5. tabulu un salīdzina ar uzlādi noturošu CO2 emisijas masu atbilstīgi 2. papildinājuma 2.3. punktam. 4.4.2.3. CO2 emisiju atbilstību pārbauda, izmantojot 1. papildinājuma 4.2. iedaļā aprakstītās statistikas procedūras.

4.4.3. Elektroenerģijas patēriņa verifikācija, lai noteiktu ražojumu atbilstību 4.4.3.1. Ražojumu atbilstības procedūras laikā uzlādi patērējoša 1. tipa testa procedūras (saskaņā ar šīs regulas XXI pielikuma 8. papildpielikuma 3.2.4.4. punktu) beigas aizstāj ar: uzlādi patērējoša 1. tipa testa procedūras beigas ražojumu atbilstības procedūrai sasniedz pēc pirmā piemērojamā WLTP testa cikla pabeigšanas. 4.4.3.2. Šā pirmā piemērojamā WLTP testa cikla laikā līdzstrāvas elektroenerģiju no atkārtoti uzlādējamām enerģijas akumulēšanas sistēmām (REESS) mēra saskaņā ar šīs regulas XXI pielikuma 8. papildpielikuma 3. papildinājumā aprakstīto metodi un dala ar šajā piemērojamā WLTP testa cikla laikā nobraukto attālumu. 4.4.3.3. Saskaņā ar šīs regulas 4.5.3.2. punktu noteikto vērtību salīdzina ar vērtību, kas noteikta saskaņā ar 2. papildinājuma 2.4. punktu. 4.4.1.4. EC atbilstību pārbauda, izmantojot 1. papildinājuma 4.2. iedaļā aprakstītās statistikas procedūras. Šīs atbilstības pārbaudes nolūkā terminus “piesārņotāji/CO2” aizstāj ar EC.

4.5. Transportlīdzekļa atbilstības pārbaude 3. tipa testam

4.5.1. Ja jāverificē 3. tipa tests, to veic saskaņā ar šādām prasībām:

4.5.1.1. Ja apstiprinātāja iestāde konstatē, ka ražojuma kvalitāte šķiet neapmierinoša, no saimes sērijas nejauši izvēlas transportlīdzekli un tam veic V pielikumā aprakstītos testus.

4.5.1.2. Ražojumu uzskata par atbilstīgu, ja transportlīdzeklis atbilst V pielikumā aprakstīto testu prasībām.

4.5.1.3. Ja testētais transportlīdzeklis neatbilst 4.5.1.1. iedaļas prasībām, no tās pašas saimes nejauši izvēlas četrus papildu transportlīdzekļus un tiem veic V pielikumā aprakstītos testus. Testus var veikt transportlīdzekļiem, kuru nobraukums nepārsniedz 15 000 km un kuriem nav veikta pārveidošana.

4.5.1.4. Ražojumu uzskata par atbilstīgu, ja vismaz trīs transportlīdzekļi atbilst V pielikumā aprakstīto testu prasībām.

4.6. Transportlīdzekļa atbilstības pārbaude 4. tipa testam

4.6.1. Ja jāverificē 4. tipa tests, to veic saskaņā ar šādām prasībām:

4.6.1.1. Ja apstiprinātāja iestāde konstatē, ka ražojuma kvalitāte šķiet neapmierinoša, no saimes sērijas nejauši izvēlas transportlīdzekli un tam veic VI pielikumā aprakstītos testus vai vismaz ANO Noteikumu Nr. 83 7. pielikuma 7. punktā aprakstītos testus.

4.6.1.2. Ražojumu uzskata par atbilstīgu, ja šis transportlīdzeklis atbilst VI pielikumā vai ANO Noteikumu Nr. 83 7. pielikuma 7. punktā aprakstīto testu prasībām.

4.6.1.3. Ja testētais transportlīdzeklis neatbilst 4.6.1.1. iedaļas prasībām, no tās pašas saimes nejauši izvēlas četrus papildu transportlīdzekļus un tiem veic VI pielikumā vai vismaz ANO Noteikumu Nr. 83 7. pielikuma 7. punktā aprakstītos testus. Testus var veikt transportlīdzekļiem, kuru nobraukums nepārsniedz 15 000 km un kuriem nav veikta pārveidošana.

4.6.1.4. Ražojumu uzskata par atbilstīgu, ja vismaz trīs transportlīdzekļi atbilst VI pielikumā vai ANO Noteikumu Nr. 83 7. pielikuma 7. punktā aprakstīto testu prasībām atkarībā no veiktā testa.

4.7. Transportlīdzekļa atbilstības pārbaude iebūvētajai diagnostikas (OBD) sistēmai

4.7.1. Ja jāpārbauda OBD sistēmas darbība, to veic saskaņā ar šādām prasībām:

4.7.1.1. Ja apstiprinātāja iestāde konstatē, ka ražojuma kvalitāte šķiet neapmierinoša, no saimes nejauši izvēlas transportlīdzekli un tam veic XI pielikuma 1. papildinājumā aprakstītos testus.

4.7.1.2. Ražojumu uzskata par atbilstīgu, ja transportlīdzeklis atbilst XI pielikuma 1. papildinājumā aprakstīto testu prasībām.

4.7.1.3. Ja testētais transportlīdzeklis neatbilst 4.7.1.1. iedaļas prasībām, no tās pašas saimes nejaušas izvēlas četrus papildu transportlīdzekļus un tiem veic XI pielikuma 1. papildinājumā aprakstītos testus. Testus var veikt transportlīdzekļiem, kuru nobraukums nepārsniedz 15 000 km un kuriem nav veikta pārveidošana.

4.7.1.4. Ražojumu uzskata par atbilstīgu, ja vismaz trīs transportlīdzekļi atbilst XI pielikuma 1. papildinājumā aprakstīto testu prasībām.









1. papildinājums

Ražojumu atbilstības verifikācija 1. tipa testam — statistikas metode

1. Šajā papildinājumā ir aprakstīta procedūra, kas jāizmanto, lai verificētu ražojumu atbilstības prasības 1. tipa testam attiecībā uz piesārņotājiem/CO2, ietverot atbilstības prasības PEV un OVC-HEV.

2. Regulas (EK) Nr. 715/2007 I pielikuma 2. tabulā noteikto piesārņojumu un CO2 emisiju mērījumus veic vismaz 3 transportlīdzekļiem, secīgi palielinot šo skaitu, līdz tiek pieņemts lēmums par to, vai tests ir izturēts vai ne.

No N testu skaita: x1, x2, … xN, visiem N mērījumiem ir jānosaka vidējais Xtesti un neatbilstība VAR:

un

3. Attiecībā uz katru testu skaitu par piesārņotajiem var pieņemt vienu no turpmāk norādītajiem lēmumiem (skatiet i)–iii) apakšpunktu turpmāk), pamatojoties uz katra piesārņotāja robežvērtību L — visu N testu vidējais rezultāts: Xtesti, testu rezultātu neatbilstība VAR un testu skaits N:

i) saime ir izturējusi testu, ja

;

ii) saime nav izturējusi testu, ja

;

iii) jāveic vēl viens mērījums, ja:

Piesārņojumu mērījumiem A faktoru nosaka 1,05 apmērā, lai ņemtu vērā mērījumu neprecizitātes.

4. Attiecībā uz CO2 un EC izmanto CO2 un EC normalizētās vērtības:

CO2 un EC gadījumā A faktoru nosaka 1,01 apmērā un L vērtību nosaka 1 apmērā. Tādējādi CO2 un EC gadījumā kritērijus vienkāršo, lai:

i) uzskatītu, ka saime ir izturējusi testu, ja

;

ii) uzskatītu, ka saime nav izturējusi testu, ja

;

iii) secinātu, ka jāveic vēl viens mērījums, ja:

A vērtības piesārņotājiem, EC un CO2 pārskata, un tās var mainīties atkarībā no pieejamajiem pierādījumiem. Tādēļ tipa apstiprinātājām iestādēm ir jānodrošina Komisijai visi attiecīgie dati vismaz sākotnējā 5 gadu periodā.









2. papildinājums

Ražojumu atbilstības aprēķini elektrotransportlīdzekļiem

1. Ražojumu atbilstības aprēķinu vērtības PEV

1.1 PEV individuālā elektroenerģijas patēriņa interpolēšana

kur:

ECDC–ind,COP ir atsevišķa transportlīdzekļa elektroenerģijas patēriņš ražojumu atbilstības nolūkos, Wh/km;

ECDC–L,COP ir L transportlīdzekļa elektroenerģijas patēriņš ražojumu atbilstības nolūkos, Wh/km;

ECDC–H,COP ir H transportlīdzekļa elektroenerģijas patēriņš ražojumu atbilstības nolūkos, Wh/km;

Kind ir interpolācijas koeficients attiecīgajam atsevišķam transportlīdzeklim piemērojamā WLTP testa ciklā.

1.2 PEV elektroenerģijas patēriņš

Turpmāk norādīto vērtību paziņo un izmanto, lai verificētu ražojumu atbilstību saistībā ar elektroenerģijas patēriņu:

kur:

ECDC,COP ir elektroenerģijas patēriņš, pamatojoties uz ražojumu atbilstības testa procedūras laikā verifikācijai paredzētā pirmā piemērojamā WLTC testa cikla REESS patēriņu;

ECDC,CD,first WLTC ir elektroenerģijas patēriņš, pamatojoties uz REESS patēriņu pirmajā piemērojamajā WLTC testa ciklā saskaņā ar XXI pielikuma 8. papildpielikuma 4.3. punktu, Wh/km;

AFEC ir korekcijas koeficients, kas kompensē starpību starp uzlādi patērējoša elektroenerģijas patēriņa vērtību, kura paziņota pēc 1. tipa testa procedūras veikšanas homologācijas laikā, un izmērīto testa rezultātu, kas noteikts ražojumu atbilstības procedūras laikā;

un

kur

ECWLTC,declared ir PEV paziņotais elektroenerģijas patēriņš saskaņā ar XXI pielikuma 6. papildpielikuma 1.1.2.3. punktu;

ECWLTC ir izmērītais elektroenerģijas patēriņš saskaņā ar XXI pielikuma 8. papildpielikuma 4.3.4.2. punktu.

2. Ražojumu atbilstības aprēķinu vērtības OVC-HEV

2.1 OVC-HEV individuālā uzlādi noturoša CO2 emisiju masa ražojumu atbilstības nolūkos

kur:

MCO2–ind,CS,COP ir atsevišķa transportlīdzekļa uzlādi noturoša CO2 emisiju masa ražojumu atbilstības nolūkos, g/km;

MCO2–L,CS,COP ir L transportlīdzekļa uzlādi noturoša CO2 emisiju masa ražojumu atbilstības nolūkos, g/km;

MCO2–H,CS,COP ir H transportlīdzekļa uzlādi noturoša CO2 emisiju masa ražojumu atbilstības nolūkos, g/km;

Kind ir interpolācijas koeficients attiecīgajam atsevišķam transportlīdzeklim piemērojamā WLTP testa ciklā.

2.2 OVC-HEV individuālais uzlādi patērējošs elektroenerģijas patēriņš ražojumu atbilstības nolūkos

kur:

ECDC–ind,CD,COP ir atsevišķa transportlīdzekļa uzlādi patērējošs elektroenerģijas patēriņš ražojumu atbilstības nolūkos, Wh/km;

ECDC–L,CD,COP ir L transportlīdzekļa uzlādi patērējošs elektroenerģijas patēriņš ražojumu atbilstības nolūkos, Wh/km;

ECDC–H,CD,COP ir H transportlīdzekļa uzlādi patērējošs elektroenerģijas patēriņš ražojumu atbilstības nolūkos, Wh/km;

Kind ir interpolācijas koeficients attiecīgajam atsevišķam transportlīdzeklim piemērojamā WLTP testa ciklā.

2.3 Uzlādi noturošas CO2 emisiju masas vērtība ražojumu atbilstības nolūkos

Turpmāk norādīto vērtību paziņo un izmanto, lai verificētu ražojumu atbilstību saistībā ar uzlādi noturošu CO2 emisiju masu:

kur:

MCO2,CS,COP ir ražojumu atbilstības testa procedūras laikā verifikācijai paredzēta uzlādi noturoša 1. tipa testa uzlādi noturošas CO2 emisiju masas vērtība;

MCO2,CS ir uzlādi noturoša 1. tipa testa uzlādi noturošas CO2 emisiju masas vērtība saskaņā ar XXI pielikuma 4.1.1. punktu, g/km;

AFCO2,CS ir korekcijas koeficients, kas kompensē starpību starp vērtību, kura paziņota pēc 1. tipa testa procedūras veikšanas homologācijas laikā, un izmērīto testa rezultātu, kas noteikts ražojumu atbilstības procedūras laikā;

un

kur

MCO2,CS,c,declared ir paziņotā uzlādi noturoša 1. tipa testa uzlādi noturošas CO2 emisiju masas vērtība saskaņā ar XXI pielikuma 8. papildpielikuma A8/5. tabulas 7. posmu;

MCO2,CS,c,6 ir izmērītā uzlādi noturoša 1. tipa testa uzlādi noturošas CO2 emisiju masas vērtība saskaņā ar XXI pielikuma 8. papildpielikuma A8/5. tabulas 6. posmu.

2.4 Uzlādi patērējošs elektroenerģijas patēriņš ražojumu atbilstības nolūkos

Turpmāk norādīto vērtību paziņo un izmanto, lai verificētu ražojumu atbilstību saistībā ar uzlādi patērējošu elektroenerģijas patēriņu:

kur:

ECDC,CD,COP ir uzlādi patērējošs elektroenerģijas patēriņš, pamatojoties uz ražojumu atbilstības testa procedūras laikā verifikācijai paredzētā uzlādi patērējoša 1. tipa testa pirmā piemērojamā WLTC testa cikla REESS patēriņu;

ECDC,CD,first WLTC ir uzlādi patērējošs elektroenerģijas patēriņš, pamatojoties uz REESS patēriņu uzlādi patērējoša 1. tipa testa pirmajā piemērojamajā WLTC testa ciklā saskaņā ar XXI pielikuma 8. papildpielikuma 4.3. punktu, Wh/km;

AFEC,AC,CD ir uzlādi patērējoša elektroenerģijas patēriņa korekcijas koeficients, kas kompensē starpību starp vērtību, kura paziņota pēc 1. tipa testa procedūras veikšanas homologācijas laikā, un izmērīto testa rezultātu, kas noteikts ražojumu atbilstības procedūras laikā;

un

kur

ECAC,CD,declared ir paziņotais uzlādi patērējoša 1. tipa testa uzlādi patērējošs elektroenerģijas patēriņš saskaņā ar XXI pielikuma 6. papildpielikuma 1.1.2.3. punktu;

ECAC,CD ir izmērītais uzlādi patērējoša 1. tipa testa uzlādi patērējošs elektroenerģijas patēriņš saskaņā ar XXI pielikuma 8. papildpielikuma 4.3.1. punktu.









3. papildinājums

PARAUGS

INFORMĀCIJAS DOKUMENTS Nr. …

KAS ATTIECAS UZ EK TIPA APSTIPRINĀJUMU TRANSPORTLĪDZEKLIM ATTIECĪBĀ UZ EMISIJĀM UN PIEKĻUVI TRANSPORTLĪDZEKĻA REMONTA UN TEHNISKĀS APKOPES INFORMĀCIJAI

Turpmāk norādītā informācija attiecīgā gadījumā jāiesniedz trijos eksemplāros kopā ar satura rādītāju. Visus rasējumus iesniedz atbilstīgā mērogā un pietiekami detalizēti A4 izmērā vai A4 izmēra mapē. Ja ir fotoattēli, tiem jābūt pietiekami detalizētiem.

Ja sistēmām, detaļām vai atsevišķām tehniskām vienībām ir elektroniskā vadības ierīce, tad jāsniedz informācija par tās darbību.







0. VISPĀRĪGA INFORMĀCIJA 0.1. Marka (ražotāja tirdzniecības nosaukums): … 0.2. Tips: … 0.2.1. Komercnosaukums(-i) (ja tāds ir): … 0.4. Transportlīdzekļa kategorija (c): … 0.8. Montāžas rūpnīcas(-u) nosaukums(-i) un adrese(-es): … 0.9. Ražotāja pārstāvja (ja tāds ir) nosaukums un adrese: … 1. VISPĀRĪGS KONSTRUKCIJAS RAKSTUROJUMS 1.1. Transportlīdzekļa/sastāvdaļas/atsevišķas tehniskas vienības (1) parauga fotoattēli un/vai rasējumi: 1.3.3. Dzenošās asis (skaits, novietojums, starpsavienojums): … 2. MASAS UN GABARĪTI (f) (g) (7) (kg un mm) (vajadzības gadījumā skatīt rasējumu) 2.6. Pašmasa (h) a) maksimālā un minimālā masa katram variantam: … b) katras versijas masa (jāiesniedz matrica): … 2.8. Tehniski pieļaujamā maksimālā pilnā masa, ko norādījis ražotājs (i) (3): … 3. PIEDZIŅAS ENERĢIJAS KONVERTORS (k) 3.1. Piedziņas enerģijas konvertora(-u) ražotājs: … 3.1.1. Ražotāja kods (kā norādīts uz piedziņas enerģijas konvertora, vai citi identifikācijas līdzekļi): … 3.2. Iekšdedzes dzinējs 3.2.1.1. Darbības princips: dzirksteļaizdedze/kompresijaizdedze (1) Cikls: četrtaktu/divtaktu/rotējošs cikls (1) 3.2.1.2. Cilindru skaits un izkārtojums: … 3.2.1.2.1. Cilindra diametrs (1): … mm 3.2.1.2.2. Darba gājiens (1): … mm 3.2.1.2.3. Dzinēja darbības kārtība: … 3.2.1.3. Dzinēja tilpums (m): … cm3 3.2.1.4. Tilpuma kompresijas koeficients (2): … 3.2.1.5. Degkameras, virzuļa galvas un, dzirksteļaizdedzes dzinēja gadījumā, virzuļa gredzenu rasējumi: … 3.2.1.6. Dzinēja normāls tukšgaitas apgriezienu skaits (2): … min–1 3.2.1.6.1. Dzinēja liels tukšgaitas apgriezienu skaits (2): … min–1 3.2.1.8. Dzinēja nominālā jauda (n): … kW, pie … min–1 (ražotāja paziņota vērtība) 3.2.1.9. Maksimālais pieļautais dzinēja apgriezienu skaits, kā noteicis ražotājs: … min-1 3.2.1.10. Maksimālais tīrais griezes moments (n): … Nm pie … min–1 (ažotāja paziņota vērtība) 3.2.2. Degviela 3.2.2.1. Vieglie transportlīdzekļi: dīzeļdegviela/Benzīns/LPG/NG vai biometāns/Etanols (E85)/biodīzeļdegviela/ūdeņradis/H2NG (1) (6) 3.2.2.1.1. RON, bez svina: … 3.2.2.4. Transportlīdzekļa degvielas tips: vienas degvielas, divu degvielu, maināmas degvielas (1) 3.2.2.5. Maksimālais degvielā pieļaujamais biodegvielas apjoms (ražotāja paziņota vērtība): … % pēc tilpuma 3.2.4. Degvielas padeve 3.2.4.1. Ar karburatoru(iem): jā/nē (1) 3.2.4.2. Iesmidzinot degvielu (vienīgi kompresijaizdedzes vai duālās degvielas gadījumā): jā/nē (1) 3.2.4.2.1. Sistēmas apraksts (akumulējošā degvielas sistēma/sūknis-sprausla /sadales sūknis utt… 3.2.4.2.2. Darbības princips: tiešā iesmidzināšana/priekškamera/virpuļkamera (1) 3.2.4.2.3. Iesmidzināšanas/padeves sūknis 3.2.4.2.3.1. Marka(-s): … 3.2.4.2.3.2. Tips(-i): … 3.2.4.2.3.3. Maksimālā degvielas padeve (1) (2): … mm3/takts vai ciklā, ja dzinēja apgriezienu skaits ir: … min–1 vai, alternatīvi, pievienot raksturīgu diagrammu: … (Ja izmanto padeves vadību, norādīt raksturīgo degvielas padevi un padeves spiedienu attiecībā pret dzinēja apgriezienu skaitu.) 3.2.4.2.4. Dzinēja apgriezienu kontrole 3.2.4.2.4.2.1. Ātrums, kurus sasniedzot aktivizējas atcirte, ja ir pilna slodze: … min–1 3.2.4.2.4.2.2. Maksimālais ātrums bez slodzes: … min–1 3.2.4.2.6. Iesmidzinātājs(-i) 3.2.4.2.6.1. Marka(-s): … 3.2.4.2.6.2. Tips(-i): … 3.2.4.2.8. Papildu iedarbināšanas palīgierīce 3.2.4.2.8.1. Marka(-s): … 3.2.4.2.8.2. Tips(-i): … 3.2.4.2.8.3. Sistēmas apraksts: … 3.2.4.2.9. Elektroniski vadāma iesmidzināšana: jā/nē (1) 3.2.4.2.9.1. Marka(-s): … 3.2.4.2.9.2. Tips(-i): 3.2.4.2.9.3 Sistēmas apraksts: … 3.2.4.2.9.3.1. Vadības ierīces (ECU) marka un tips: … 3.2.4.2.9.3.1.1. ECU programmatūras versija: … 3.2.4.2.9.3.2. Degvielas regulētāja marka un tips: … 3.2.4.2.9.3.3. Gaisa plūsmas sensora marka un tips: … 3.2.4.2.9.3.4. Degvielas sadalītāja marka un tips: … 3.2.4.2.9.3.5. Droseļvārsta apvalka marka un tips: … 3.2.4.2.9.3.6. Ūdens temperatūras devēja marka un tips vai darbības princips: … 3.2.4.2.9.3.7. Gaisa temperatūras devēja marka un tips vai darbības princips: … 3.2.4.2.9.3.8. Gaisa spiediena devēja marka un tips vai darbības princips: … 3.2.4.3. Pēc degvielas iesmidzināšanas (tikai dzirksteļaizdedzei): jā/nē (1) 3.2.4.3.1. Darbības princips: ieplūdes kolektors (vienā punktā/vairākos punktos/tieša iesmidzināšana (1) /cita (norādīt): … 3.2.4.3.2. Marka(-s): … 3.2.4.3.3. Tips(-i): … 3.2.4.3.4. Sistēmas apraksts (Ja sistēmas, kas nav nepārtrauktas iesmidzināšanas, dod līdzvērtīgu sīku informāciju): … 3.2.4.3.4.1. Vadības ierīces (ECU) marka un tips: … 3.2.4.3.4.1.1. ECU programmatūras versija: … 3.2.4.3.4.3. Gaisa plūsmas devēja marka un tips vai darbības princips: … 3.2.4.3.4.8. Droseļvārsta apvalka marka un tips: … 3.2.4.3.4.9. Ūdens temperatūras devēja marka un tips vai darbības princips: … 3.2.4.3.4.10. Gaisa temperatūras devēja marka un tips vai darbības princips: … 3.2.4.3.4.11. Gaisa spiediena devēja marka un tips vai darbības princips: … 3.2.4.3.5. Sprauslas 3.2.4.3.5.1. Marka: … 3.2.4.3.5.2. Tips: … 3.2.4.3.7. Aukstās iedarbināšanas sistēma 3.2.4.3.7.1. Darbības princips(-i): … 3.2.4.3.7.2. Darbības ierobežojumi/iestatījumi (1) (2): … 3.2.4.4. Padeves sūknis 3.2.4.4.1. Spiediens (2): … kPa vai raksturīga diagramma (2): … 3.2.4.4.2. Marka(-s): … 3.2.4.4.3. Tips(-i): … 3.2.5. Elektrības sistēma 3.2.5.1. Klasificēts spriegums: … V, pozitīvs/negatīvs zemējums (1) 3.2.5.2. Ģenerators 3.2.5.2.1. Tips: … 3.2.5.2.2. Nominālā jauda: … VA 3.2.6. Aizdedze (vienīgi dzirksteļaizdedzes dzinējiem) 3.2.6.1. Marka(-s): … 3.2.6.2. Tips(-i): … 3.2.6.3. Darbības princips: … 3.2.6.6. Aizdedzes sveces 3.2.6.6.1. Marka: … 3.2.6.6.2. Tips: … 3.2.6.6.3. Atstarpes iestatījums: … mm 3.2.6.7. Indukcijas spole(-s) 3.2.6.7.1. Marka: … 3.2.6.7.2. Tips: … 3.2.7. Dzesēšanas sistēma: ar šķidrumu/gaisu (1) 3.2.7.1. Dzinēja temperatūras vadības mehānisma nominālie iestatījumi: … 3.2.7.2. Šķidrums 3.2.7.2.1. Šķidruma veids: … 3.2.7.2.2. Cirkulācijas sūknis(-ņi): jā/nē (1) 3.2.7.2.3. Īpašības: … vai 3.2.7.2.3.1. Marka(-s): … 3.2.7.2.3.2. Tips(-i): … 3.2.7.2.4. Piedziņas attiecība(-s): … 3.2.7.2.5. Ventilatora un tā darbināšanas mehānisma raksturojums: … 3.2.7.3. Gaiss 3.2.7.3.1. Ventilators: jā/nē (1) 3.2.7.3.2. Raksturojums: … vai 3.2.7.3.2.1. Marka(-s): … 3.2.7.3.2.2. Tips(-i): … 3.2.7.3.3. Piedziņas attiecība(-s): … 3.2.8. Ieplūdes sistēma 3.2.8.1. Uzpūtes iekārta (turbokompresors): jā/nē (1) 3.2.8.1.1. Marka(-s): … 3.2.8.1.2. Tips(-i): … 3.2.8.1.3. Sistēmas apraksts (piem., maksimālais uzpūtes spiediens: … kPa, izlaišanas vārsts, ja tāds ir): … 3.2.8.2. Starpdzesētājs: jā/nē (1) 3.2.8.2.1. Tips: gaiss–gaiss/gaiss–ūdens (1) 3.2.8.3. Uzpildes spiediens pie nominālā dzinēja apgriezienu skaita un 100 % slodzes (tikai kompresijaizdedzes dzinējiem) 3.2.8.4. Ieplūdes cauruļu un to aprīkojuma (gaisa ieplūdes kameras, sildiekārtas, papildu gaisa ieplūdes atveru utt.) apraksts un rasējumi: … 3.2.8.4.1. Ieplūdes kolektora apraksts (ietvert rasējumus un/vai fotoattēlus): … 3.2.8.4.2. Gaisa filtri, rasējumi: … vai 3.2.8.4.2.1. Marka(-s): … 3.2.8.4.2.2. Tips(-i): … 3.2.8.4.3. Iesūcēja klusinātājs, rasējumi: … vai 3.2.8.4.3.1. Marka(-s): … 3.2.8.4.3.2. Tips(-i): … 3.2.9. Izplūdes sistēma 3.2.9.1. Izplūdes kolektora apraksts un/vai rasējums: … 3.2.9.2. Izplūdes sistēmas apraksts un/vai rasējums: … 3.2.9.3. Maksimālais pieļaujamais izplūdes pretspiediens pie dzinēja nominālā apgriezienu skaita un 100 % slodzes (tikai kompresijaizdedzes dzinējiem): … kPa 3.2.10. Ieplūdes un izplūdes kanālu minimālais šķērsgriezuma laukums: … 3.2.11. Vārstu iestatījums vai līdzvērtīga informācija 3.2.11.1. Vārstu maksimālais gājiens, atvēršanās un aizvēršanās leņķis vai sīkāka informācija par laiku alternatīvām sadales sistēmām attiecībā pret sastinguma punktu. Mainīga laika sistēmai – minimālais un maksimālais laiks: … 3.2.11.2. Atskaites un/vai iestatījumu diapazons (1): … 3.2.12. Pasākumi gaisa piesārņojuma samazināšanai 3.2.12.1. Ierīce kartera gāzu pārstrādei (apraksts un rasējumi): … 3.2.12.2. Piesārņojuma kontroles iekārtas (ja tās nav ietvertas citos punktos) 3.2.12.2.1. Katalītiskie neitralizatori 3.2.12.2.1.1. Katalītisko neitralizatoru un elementu skaits (turpmāk minēto informāciju sniedz atsevišķi par katru bloku): … 3.2.12.2.1.2. Katalītiskā(-o) neitralizatora(-u) izmēri, forma un apjoms: … 3.2.12.2.1.3. Katalītiskās darbības tips: … 3.2.12.2.1.4. Kopējais dārgmetālu saturs: … 3.2.12.2.1.5. Relatīvā koncentrācija: … 3.2.12.2.1.6. Substrāts (struktūra un materiāls): … 3.2.12.2.1.7. Elementu blīvums: … 3.2.12.2.1.8. Katalītiskā(-o) neitralizatora(-u) korpusa veids(-i): … 3.2.12.2.1.9. Katalītiskā(-o) neitralizatora(-u) atrašanās vieta (vieta un standartattālums izplūdes sistēmā): … 3.2.12.2.1.10. Karstuma aizsargs: jā/nē (1) 3.2.12.2.1.11. Normālais ekspluatācijas temperatūras diapazons: …°C 3.2.12.2.1.12. Katalītiskā neitralizatora marka: … 3.2.12.2.1.13. Identificējošs daļas numurs:. … 3.2.12.2.2. Devēji 3.2.12.2.2.1. Skābekļa devējs: jā/nē (1) 3.2.12.2.2.1.1. Marka: … 3.2.12.2.2.1.2. Atrašanās vieta: … 3.2.12.2.2.1.3. Kontroles diapazons: … 3.2.12.2.2.1.4. Tips vai darbības princips: … 3.2.12.2.2.1.5. Identificējošs daļas numurs: … 3.2.12.2.2.2. NOx devējs: jā/nē (1) 3.2.12.2.2.2.1. Marka: … 3.2.12.2.2.2.2. Tips: … 3.2.12.2.2.2.3. Atrašanās vieta 3.2.12.2.2.3. Cietdaļiņu devējs: jā/nē (1) 3.2.12.2.2.3.1. Marka: … 3.2.12.2.2.3.2. Tips: … 3.2.12.2.2.3.3. Atrašanās vieta: … 3.2.12.2.3. Gaisa iesmidzināšana: jā/nē (1) 3.2.12.2.3.1. Tips (gaisa impulss, gaisa sūknis, u. c.): … 3.2.12.2.4. Izplūdes gāzu recirkulācija (EGR): jā/nē (1) 3.2.12.2.4.1. Raksturlielumi (marka, tips, plūsma, augsts spiediens/zems spiediens/apvienots spiediens utt.): … 3.2.12.2.4.2. Ūdens dzesēšanas sistēma (jānorāda katrai EGR sistēmai, piemēram, augsts spiediens/zems spiediens/apvienots spiediens): jā/nē (1) 3.2.12.2.5. Iztvaikošanas emisijas kon